Ёшларга айтар сўзим - Hidoyat.uz\nАсосий саҳифа Мақолалар Ёшларга айтар сўзим\nЧоп этилди Aprel 16, 2019 Ёшларга айтар сўзимda fikr bildirishni o'chirish\nҲадиси шарифда: “Сизлардан ҳеч бирингиз ўзи яхши кўрган нарсасини биродарига ҳам раво кўрмагунингизча имонли бўла олмайди” (Муттафақун алайҳ), дейилади. Бу пурмаъно сўзларга амал қилган ҳолда сизларга мактуб йўлладим. Зора, ҳаёт йўлимда чиқарган хулосаларим бошқалар учун ҳам манфаатли бўлса…\nМактабни аъло баҳоларга битирганимга қарамай, олийгоҳда ўқимадим. Шу сабаб фарзандларимнинг таҳсилига жиддий эътибор қаратдим. Уч ўғлим олий маълумотли бўлишди, алҳамдулиллоҳ! Ўзим эса узоқ йиллар 103-Жиззах шаҳар тез тиббий ёрдам бўлимида ҳайдовчи бўлиб ишладим.\nЯқинда ҳаётимда қувончли воқеа рўй берди. Азалий орзуим ушалди. Эллик беш ёшимда талаба бўлдим. Жиззах давлат педагогика институтининг тарих факультетининг сиртқи бўлимига ўқишга қабул қилиндим.\nМени шодлантирган бу ҳолатга атрофимдагилар турлича муносабат билдиришди.\n– Шу ёшда ўқишга бало борми!\n– Пулинг кўп бўлса, тўй қил!\nБу гап-сўзлар менга таъсир қилди, иккилана бошладим. Кейин чуқур ўйлаб, Пайғамбаримиз (соллаллоҳу алайҳи ва саллам)нинг: “Бешикдан то қабргача илм изла”, деган сўзларига амал қилишим лозим, деган қарорга келдим.\n…Шу ўринда ёшларга айтар сўзим бор: Атрофдаги инсонлар ҳар бир хатти-ҳаракатингизга ўз фикрларини билдиришлари табиий. Сиз эса қалбингизга қулоқ солинг, қилаётган ишингиз Аллоҳнинг амри, Пайғамбаримиз (соллаллоҳу алайҳи ва саллам)нинг кўрсатмаларига зид бўлмаса, йўлингизда давом этинг! Эзгу мақсадлар сари дадил қадам ташланг! Албатта, муродга етасиз, иншоаллоҳ.


ҲОКИМ ЖУРНАЛИСТГА УЙ СОВҒА ҚИЛДИ - Ўзбекистон овози газетаси\nҲОКИМ ЖУРНАЛИСТГА УЙ СОВҒА ҚИЛДИ\nОммавий ахборот воситалари ходимлари байрами куни бу йил қувончли тадбирларга, тантаналарга бой бўлди. Оҳангарон туманида Тошкент вилояти ижодкорлари учун ташкил этилган тадбирда, Оҳангарон шаҳар ҳокими Одилжон Жўраев «Оҳангарон ҳаёти» газетаси муҳаррири Беҳзод Қобуловга касб байрами муносабати билан шаҳар марказидан ажратилган икки хонали уйнинг калитини топширди.\nБундан бир йилча аввал «Тошкент ҳақиқати» газетасининг масъул котиби вазифасида ишлаб юрган Беҳзод Қобулов номзоди муҳаррирликка тавсия этилган эди. У ўтган қисқа фурсатда «Оҳангарон ҳаёти» газетасига янги руҳ ва мазмун олиб кирди. Кўтарган долзарб мавзулари, ҳудуддаги муаммоларни хаспўшламасдан, таҳлилий-танқидий мақолаларни ёритиб бориши, аввало газетхонлар, қолаверса, ҳудуд раҳбарларини ҳам мамнун этди.\nҲозир газета ижтимоий муаммоларни кўтариб чиқишда тегишли мутасадди идора ва ташкилотлар ҳамкорлигида ечимини топишда маҳаллий ҳокимликнинг кўмакдошига айланди.\nПрезидентимиз 2017 йилнинг 3 августида мамлакатимиз ижодкор зиёлилари вакиллари билан ўтказган тарихий учрашувда адабиёт ва санъат, маданият соҳалари билан бир қаторда оммавий ахборот воситалари фаолиятини ривожлантириш борасида қимматли фикрларини билдирган эди.\nКўп ўтмай, давлатимиз раҳбари «Ўзбекистон Журналистлари ижодий уюшмаси фаолиятини янада такомиллаштириш чора-тадбирлари тўғрисида»ги Қарорга имзо чекди.\nҚарорда, жумладан, оммавий ахборот воситалари фаолиятини кенг қўллаб-қувватлаш, журналистларни моддий ва маънавий рағбатлантириш, эҳтиёжманд ва фаол журналистларни уй-жой ёки ер участкалари билан таъминлашни тизимли йўлга қўйиш ҳақида сўз боради.\nОҳангарон шаҳар ҳокимининг қарори билан уй-жойга эҳтиёжманд журналистга уй берилгани ғоят ибратли ташаббус, деб ўйлаймиз.


Сергелида 2,5 гектар ерни 1 миллион 900 минг долларга сотмоқчи бўлган “шоввоз” қўлга олинди\n23:26 / 28.03.2022\nУ харидорни хусусий фирмага ижарага берилган ер майдонини “қўли узун” танишлари орқали унинг номига ўтказиб беришига ишонтиради.\nТошкент вилоятининг Янгийўл туманида яшовчи, 1982 йилда туғилган фуқаро Тошкент шаҳар Сергели тумани ҳудудидан ер қидириб юрган шахсга туман ҳудудида фаолият юритувчи МЧЖга ижарага берилган 2,5 гектар ер майдонини сотиб олишни таклиф қилади. У ушбу ерни мансабдор танишлари орқали унинг номига расмийлаштириб беришга ишонтиради ва хизмати учун 1,9 млн доллар беришни сўрайди.\nДХХнинг Тошкент шаҳар бошқармаси томонидан ўтказилган тезкор тадбирда мазкур шахс талаб қилинган пулнинг 12 минг долларини “аванс” сифатида олган вақтида ушланган.\nБу каби ҳолат Тошкент вилоятининг Бекобод туманида ҳам кузатилган. Мева ва сабзавотларни қадоқлашга ихтисослашган масъулияти чекланган жамият раҳбари 21 сотих ер майдонини сотишни режалаштиради.\nУ мазкур ер майдонини тегишли ташкилотлардаги танишлари орқали харидор номига расмийлаштириб бериш эвазига 24 минг доллар олган вақтида ҳуқуқни муҳофаза қилувчи идоралар томонидан ўтказилган тезкор тадбир чоғида қўлга олинган.\nҚайд этилишича, ҳозирги кунда юқоридаги ҳолатлар юзасидан Жиноят кодексининг тегишли моддалари билан жиноят ишлари қўзғатилиб, тергов ҳаракатлари олиб борилмоқда.\nАввалроқ, Тошкент вилоятида 4 гектар ерни 800 минг долларга пулламоқчи бўлганлар, Оҳангаронда МЧЖга инвестиция киритиш шарти асосида кўп қаватли турар жойлар, коттежлар ҳамда маданий ва маиший хизмат кўрсатиш шохобчалари қуриш учун ажратилган 4 гектар ерни 20 минг долларга ҳокимлик ходими, Қибрайда фермер хўжалигининг 1,9 гектар ери учун 605 минг доллар талаб қилган шахслар қўлга олинганди.\nНаманганда фермерлик балансидаги 1 гектар ерни 43 минг долларга сотмоқчи бўлган шахслар қўлга олинди\nНурафшонда МЧЖ раҳбари 2 гектар ерни 500 минг долларга сотмоқчи бўлди\nСамарқандда 30 сотих ерни 6 минг долларга сотмоқчи бўлган шахс ушланди


Сопи ўзидан: ўзбек фаоллари рус тилига расмий мақом бермоқчи — Minbar\n1 май 18:47 4 дақиқада ўқийсиз Янгиликлар\nБир гуруҳ фаоллар Ўзбекистон қонунчилигига ўзгартиш киритиб, рус тилига расмий тил мақомини бериш таклифи билан чиқди. Таклиф расман ўзбек ОАВ сифатида рўйхатдан ўтган, лекин Ўзбекистонда Россия манфаатларини тарғиб қилиб келадиган Вести.уз сайтида эълон қилинган.\nТаклиф муаллифлари профессор Юсуф Абдуллаев, журналист Муяссар Максудова ва юрист Сайёра Ходжаеванинг фикрича, Ўзбекистонда рус тилига расмий мақом бериш керак, чунки:\nрус тили орқали ўзбек миллати нафақат буюк рус маданияти, балки жаҳон маданияти ва илм-фани билан танишди;\nўзбек олимлари ва адиблари рус тили орқали дунёга танитилди ҳамда дунёни таниди;\nмиллионлаб ўзбеклар рус тилини билмагани учун Россияда ишлаётганда қийналмоқда;\nота-оналар боласини рус тилидаги мактабларга бергиси келади;\nкирилл алифбосидан воз кечилиши оқибатида ўзбек ёшлари чаласавод бўлиб қолди;\nрус тили КХШТ, ШҲТ, МДҲ каби халқаро ташкилотларнинг расмий тили ҳисобланади.\nМасала тарихи: Михаил Горбачёв бошлаб берган ошкоралик сиёсати туфайли совет республикалари ўз давлат тилларини белгилаш ҳуқуқига эга бўлди.\nДавлат тили ҳақидаги қонун Марказий Осиёда энг оҳирги, Тожикистон (1989 йил 22 июль), Қозоғистон (1989 йил 22 сентябрь) ва Қирғизистондан (1989 йил 22 сентябрь) сўнг 1989 йил 21 октябрда Ўзбекистон Олий Совети томонидан ҳам қабул қилинди.\n“Давлат тили тўғрисида”ги қонун матбуотда қизғин муҳокамаларга сабаб бўлди. Кўпчилик зиёлилар ўзбек тилига давлат тили мақоми берилишини қўллаб-қувватладилар.\nБаъзи зиёлилар рус тилига ҳам давлат тили ёки расмий тил мақомини беришга, ҳеч бўлмаса қонунга рус тилининг миллатлараро мулоқот тили бўлишини қўшишга уриндилар. Лекин қонунда рус тилига давлат ёки расмий тил мақоми берилмади.\nШунга қарамай унинг 1-моддасида Ўзбекистон ҳудудида рус тилини СССР халқларининг миллатлараро муомала тили сифатида ривожлантириш ва ундан эркин фойдаланиш таъминланиши айтилган. Қонунда "миллий ва рус, рус ва миллий тилларда мулоқот қилишни ривожлантириш учун қулай шарт-шароит яратилади" деб белгилаб қўйилган. 1995 йил 21 декабрда давлат тили ҳақидаги қонунга ўзгартиш киритилиб, бу банд олиб ташланган.\nҚозоғистон ва Қирғизистонда миллий тилларга давлат тили мақоми, рус тилига расмий тил мақоми берилди (ҳозир ҳам амал қилади).\nРус тилига "расмий тил" мақомини бериш нимани англатади: давлат тили термини ва тушунчаси талқинида бир хиллик йўқ. Унга аксарият ҳолатларда расмий тил тушунчаси билан муштарак, баъзан эса маънодош тушунча сифатида қаралади.\nДавлат тили билан расмий тил кўпинча бир-биридан фарқланмайди. Расмий тил – давлатнинг қонунчилик ва расмий иш юритишида, суд процессида, таълим ва шу кабиларда қўлланадиган тилидир. Кўплаб мамлакатларда (жумладан, Россияда ҳам) "расмий тил" ва "давлат тили" тушунчалари тўлиқ мос келади. Фақат айрим мамлакатлардагина расмий тил ва давлат тили мақоми фарқланади.\nДавлат тили ҳақидаги қонунда ўзбек тилини ўрганиш мажбурияти ёки рағбатлари тўғрисида банд мавжуд эмас. Қонунга мувофиқ фуқаролар миллатлараро муомала тилини ўз хоҳишларига кўра танлаш ҳуқуқига эгадирлар. Қонунда Ўзбекистон фуқаролари давлат тилини билиши, ўрганиши шарт дейилмаган. Шунингдек, бирон давлат идорасига ишга кириш ёки расмий тайинловларда давлат тилини билиш шарти қўйилмаган.\nЯъни, бу таклиф билан фаоллар ўзи шундоқ ҳам бошқарувда ва расмий муомалада урф бўлган рус тилини расмийлаштирмоқчи, холос.\nЎзбекистонда расман рўйхатдан ўтган Vesti.uz, Podrobno.uz, Nuz.uz ва Sputnik Uzbekistan каби нашрлар сўнгги бир неча йилдан бери Россиянинг мафкураси ва манфаатларини очиқчасига тарғиб қилиб келаяпти. Хусусан, бу ОАВ 9 майда нишонланадиган Хотира ва қадрлаш куни арафасида ҳар йили "Ўлмас полк", "Георгий тасмаси" каби акция ва юришлар ўтказиш ҳақида луқма ташлаб келади.\nРус тили борасидаги фаолларнинг бу таклифи ҳам ўзига ҳос "разведка боем" бўлмоқда.\nMinbar ўзбек тилининг тақдирига оид конструктив фикр-мулоҳазаларини билдирмоқчи бўлган юртдошларимизга минбар бўлишга тайёр.


Қайси маҳсулотлар ақлли бўлишга ёрдам беради? - www.Voydod.net\nБу борадаолиб борилган тадқиқотлардан сўнг шундай маҳсулотларнинг учта тури аниқланди. Яна қандай денг – витаминларва фойдали микроэлементларга тўла маҳсулотлар!\nУшбу қисқа рўйхатда биринчи ўрин ёғли денгиз балиғигаберилди. Гап шундаки, балиқларнинг ушбу навида катта миқдорда Омега-3 кислотаси мавжуд бўлиб, у бош миядагикулранг модда ишлаб чиқарилишида қатнашади.\nИккинчи ўринни сут ва сут маҳсулотлари эгаллади. Унингкомпонентлари мия ҳужайралари томонидан енгил ўзлаштирилади, улардаги моддалар алмашинуви яхшиланади, буэса одамнинг интеллектуал қобилиятларига ижобий таъсир кўрсатади. Бу экспериментал тарзда\nУчинчи ўринга дуккаклилар муносиб кўрилди. Маълумки, улар фолий кислотаси ва В витаминигажуда бой. Тўғри, бу моддалар интеллект кўрсаткичларини яхшиламайди, бироқ улар хотирани мустаҳкамлаганҳолда фикрлаш фаолияти каби муҳим функцияга ижобий таъсир кўрсатади.


Де Брюйне Бельгия терма жамоаси тарихидаги 10-энг яхши тўпурарга айланди | Qalampir.uz\nДе Брюйне Бельгия терма жамоаси тарихидаги 10-энг яхши тўпурарга айланди\nСпорт\t09 Июнь 18:12 1530\nБельгия терма жамоаси ва “Манчестер Сити” ярим ҳимоячиси Кевин де Брюйне Бельгия терма жамоаси тарихидаги энг яхши тўпурарлар қаторида 10-ўринга кўтарилиб олди. Бу ҳақда “Championat” нашри хабар берди.\nКеча, 8 июнь куни Бельгия терма жамоаси Миллатлар лигасининг 2-тури доирасида ўз майдонида Польша терма жамоасини қабул қилди. Учрашув Брюсселдаги (Бельгия) “Руа Бодуэн” стадионида бўлиб ўтган. Ушбу баҳс майдон эгаларининг 6:1 ҳисобидаги ўта ишончли ғалабаси билан якунланди.\nБельгия терма жамоасининг голларидан бири де Брюйне ҳисобига ёзилган. Бу гол унинг учун миллий жамоадаги 24-гол эди. Бу кўрсаткич орқали “Сити” ярим ҳимоячиси терма жамоа тарихидаги тўпурарлар рўйхатида 10-поғонага кўтарилиб олди.\nМаълумот ўрнида, Бельгия термаси тарихидаги энг яхши тўпурар “Челси” ҳужумчиси Ромелу Лукаку ҳисобланди. Унинг ҳисобида 68 та гол бор.\n04 Июль 13:26 81666\n04 Июль 16:52 55270\n05 Июль 18:02 52758\n05 Июль 20:00 50292\n04 Июль 22:12 46583


Атиги 10 доллардан «Хитойча AirPods Max» сотувга чиқди - Terabayt.Uz\nБултур Apple корпорацияси ўзининг AirPods Studio номли илк тўлиқ ўлчамли қулоқчинини тайёрлаётгани ҳақида хабарлар тарқалган. Лекин йил якунида бу гарнитура бошқачароқ – AirPods Max номи остида намойиш қилинди.\nКупертинолик корпорация AirPods Max қулоқчини учун ҳаттоки 2020 йилги iPhone SE смартфонидан ҳам юқори нарх белгилаган. Номдор брендларнинг қиммат маҳсулотлари клонларини тайёрловчи хитойликларнинг эътиборидан бу гаджет ҳам четда қолгани йўқ.\nХитойда сотувга чиққан P9 номли смсиз аудиогарнитура ташқи кўриниши Apple AirPods Max қулоқчинини деярли айнан такрорлайди. Унинг корпуси пластикдан ишланган, лекин амбушюрлари оригинал гарнитурадаги каби тўр билан қопланмасдан, юмшоқ ёстиқча шаклида тақдим этилган.\nP9 симсиз қулоқчинининг ён томонида мультимедиани бошқариш учун тўртта тугмача мавжуд. Шунингдек, унда оригинал AirPods Max моделидаги сингари рақамли коронка йўқ.\nP9 қулоқчинининг қутисидаги ёзувга кўра, у 50 миллиметрлик динамикларга эга бўлиб, HiFi ва AAC аудиокодекини қўллайди. Бироқ ундан харид қилиб, ишлатиб кўрганларнинг ёзишларича, товуш сифати жуда яхши эмас. Албатта-да, ахир бу – айфондан қиммат AirPods Max эмас, балки бор-йўғи 10 доллардан сотилаётган қулоқчин-да!\n#AirPods #Apple #Apple Airpods #аудио-қулоқчин #қулоқчин #нархлар #симсиз аудио-қулоқчин #аксессуарлар #Bluetooth-қулоқчин #Bluetooth-гарнитура #Apple AirPods Max #P9


“Бу — синглимни хўрлаганинг ва машинамни ёққанингни жазоси!” - Huquq.uz\n“Бу — синглимни хўрлаганинг ва машинамни ёққанингни жазоси!”\n18:00 - 07.06.2021\nАзамат билан Дилрабо 2010 йилда оила қуришганди, турмуши давомида икки қиз ва бир ўғилчали бўлишди. Йиллар ўтиб, уларнинг жанжаллари кўпайиб борди.\nМаҳалладаги масъуллар эр-хотинни муросага келтиришга кўп уринди, лекин ҳаракатлар зое кетди. Эр гап уқмаган хотинини калтаклашдан, аламзада аёл эса эр билан тенгма-тенг гап талашишдан чарчамади.\nАзамат шу қишлоқдан алоҳида уй қилиб, кўчиб ўтди, лекин тинч-тотув яшашмади. Жанжаллардан безган Азамат бошқа аёл иблан шаръий никоҳ асосида яшай бошлади. Бу никоҳ оловга мой сепди. Азамат иккинчи хотини билан янги қурилган иморатда, Дилрабо ва болалари қайнотасиникида яшаб юришди. Азамат бир куни иккинчи хотинини ҳам ҳайдади ва қайнотасиникига бориб, хотинини олиб келди. Улар тўрт-беш ой тинч яшашди. Бир куни яна жанжал чиқди. Дилрабо бошқа бирга яшамаслигини айтиб яна кетди. Азамат шу кунларда ўғлини хатна қилдирмоқчи эди. Дилрабонинг отаси ва бошқа қариндошлари билан гаплашишди. «Буларнинг жанжали бир неча йилдан бери давом этиб келаяпти, энди бирга яшай олмайди, ажралишади», – дейишди қудалар. Иложсиз уйга қайтишди, шу куни Азамат ўғлини туман тиббиёт бирлашмасига олиб бориб хатна қилдирди. Кичикроқ тўй бошланди. Тўй куни эрталаб Азаматнинг отаси ва синглиси Дилрабони олгани келиб, сарсон бўлиб қайтишди. Тўй тугаб меҳмонлар тарқалишгач, сархуш Азамат болаларини ва синглиси Гулрухни олиб яна қайнотасиникига борди.\nБир неча соат олдин шаҳардан келиб, томорқада экинларни суғораётган Ўктам, яъни Дилрабонинг акаси шовқинни эшитиб, шу томонга келди. Куёвнинг бақираётганини кўриб жаҳли чиқди. Қўлидаги темир билан Азаматнинг бошига, елкасига бир неча марта урди. Йигитнинг бошидан қон сачраб, гандираклаб кетди.\nЎктамнинг алами бор эди. Бундан бир йил аввал Ўктамнинг кўп қаватли уйлар олдида турган машинаси тўсатдан ёниб кетган, ҳолат бўйича ҳуқуқни муҳофаза қилувчи органга мурожаат қилганди. Видеокузатув камерасида ўша тунда Азамат машина атрофида юргани, кейин ёқиб юборгани тасвирланган эди. Азамат айбига иқрор бўлиб, қайнакасига 35 млн. сўм тўлаб беради. Ўктамни анчадан бери қийнаб келаётган адоват айни дам янада кучайди. Жаҳл отига миниб, тобора важоҳати ортган Ўктам отасининг қўлидан чиқиб кетди. Ошхона деразасида турган пичоқни олиб, Азаматнинг дуч келган жойига санчди. Ҳовлидагилар бақир-чақир қилиб Ўктамни тортиб кетди. Лекин кеч бўлганди, Азамат бир-икки қадам юрди-да, ерга юзтубан йиқилди. Азамат эса воқеа жойида жон берган эди. Суд Ўктамни 18 йилу 6 ой муддатга озодликдан маҳрум қилди.


Расул Кушербаев: “Илгари сураётган ғояларимиз билан бажараётган ишимиз бир бўлсин” | O'zLiDeP\nO‘zLiDeP съездида ўтган беш йиллик сарҳисобини қилдик, кейинги беш йилликда бажарилиши мўлжалланаётган ишлар тўғрисида делегатлар билан фикр алмашдик. Партиямиз раҳбари сайловолди дастуримизда баён қилинган вазифаларга ҳам тўхталиб ўтди.\nБу мақсадларимиз ҳар томонлама пухта ўйланган, электоратимиз вакиллари таклиф-истаклари асосида шаклланган. Сайловолди платформасига киритилиши мўлжалланаётган бир неча вазифа муҳокамасида ўзим ҳам бевосита қатнашганман, қизғин баҳсларга киришганман. Сайловолди платформамиз аввалгиларидан жудаям халқчиллиги, бугунги кунда одамларни ўйлантираётган масалалар акс этганлиги билан ажралиб турибди. Шу билан бирга яна қандай масалаларга диққат қаратишимиз, партия куч ва имкониятларини уларнинг ечимига йўналтиришимиз талаб қилинмоқда? Тадбиркорларни ташвишлантираётган, мамлакат инвестицион жозибадорлигига раҳна солаётган бир қанча муаммоларни ҳал қилишни зиммамизга олишимиз даркор. Айниқса, хусусий мулк дахлсизлигини таъминлаш билан боғлиқ масалаларга алоҳида эътибор қаратишимиз керак. Афсуски, шу каби муаммолар қонунчилигимизда тўла ечим топганига, Президентимиз ташаббуси билан тегишли меъёрий ҳужжатлар қабул қилинганига қарамай, жойлардаги мутасаддилар психологиясида ўзгариш бўлмаяпти. Бинобарин, айрим мансабдорлар дунёқарашини ўзгартиришдек оғир ишга ҳам партия қўл уриши керак, деб ўйлайман. Яқинда Туркиядаги элчимиз туркиялик ишбилармонлар Ўзбекистонга инвестиция киритишга иккиланаётганини тилга олди. Гап шундаки, мазкур ўлкага борган баъзи ҳокимларимиз, амалдорларимиз шу ерлик ишбилармонлар билан суҳбатлар чоғида “Ўзбекистонга бораверинглар, хоҳлаган жойингизни танланг, керак бўлса, у ердаги объектларни бузиб ташлаб, сизга бераман”, деган гапларни айтишган. Туркиялик бизнесменлар эса “Эҳтимол, 3-4 йилдан кейин биз тиклаган иншоотларни ҳам бузиб, бошқаларга берарсизлар, қани бу ерда қонун устуворлиги?!” дея ҳақли савол беришган. Афсуски, ана шундай йўсинда фикрлайдиган мутасаддилар битта-иккитагина эмас. Ҳақиқат шуки, инвестор қонун устувор бўлган юртга боради, битта шахс “ўзим хон, кўланкам майдон” қабилида яккаҳукмронлик қилаётган жойга эмас. Қонунлар устуворлигига эришишнинг ягона йўли эса жамоатчилик куч-қудратидан самарали фойдаланишдир. Бир депутат ёки фаолнинг жойлардаги шу каби иллатларга қарши чиқиши ҳеч қандай наф бермайди, очиғини айтганда, уни ҳоким “синдириб” ташлайди. Жамоатчилик, партия уни қўллаши, ҳар қандай вазиятда ёнида туриши керак. Аъзоларимиз 755 мингга яқин, деяпмиз. Бу яхши, албатта. Лекин шу улкан салоҳиятни қачон ишга соламиз?\nХуллас, маслакдошларга айтадиганим шуки, гапимиз, илгари сураётган ғояларимиз билан бажараётган ишимиз бир бўлсин. Шундагина одамлар бизга ишонади, ортимиздан эргашади.\nКун мавзуси Фракция янгиликлари Депутатлар Олий Мажлис Муносабат Сайлов 2019


Россиядаги легионернинг шартномаси бекор қилиниши мумкин | Qalampir.uz\nРоссиядаги легионернинг шартномаси бекор қилиниши мумкин\nСпорт\t03 Июнь 17:42 2125\nРоссия чемпионатида тўп тепадиган чет эллик футболчиларнинг шартномаси 2022-2023 йилги мавсумдан бошлаб тўхтатилиши мумкин. Бу ҳақда “РБ Спорт” нашри ўз манбаларига таяниб, хабар берди.\nМанбага кўра, легионер футболчиларнинг Россия чемпионатида кейинги мавсумдан бошлаб ўйнамаслигининг эҳтимоли юқори. Ҳозирча чет эллик футболчиларни мамлакатда олиб қолиш учун ҳеч қандай имконият кўринмаяпти.\nРПЛ клублари 30 июндан сўнг ўйинчилар мажбуриятлардан озод қилиниши ва эркин агент сифатида кетишларига рухсат берилишидан қўрқишган, аммо бу содир бўлмайди. Бироқ катта эҳтимол билан футболчиларга Россия клублари билан шартномаларини нафақат кейинги олти ойга, балки бутун 2022-2023 йилги мавсум учун тўхтатишга рухсат берилади.\nРоссиянинг Украинага уруши ортидан Россия спорти ҳам оғир чекловларни бошидан ўтказмоқда. Албатта, бундан футбол ҳам мустасно эмас. UEFА 2022-2023 йилги мавсум учун Россия терма жамоалари ва клубларини ҳар қандай мусобақалардан четлатди. Агарда, чет эллик футболчиларнинг шартномаси бекор қилинмаса, улар фақатгина Россия чемпионатида ўйнаш билан чекланиши мумкин.\n01 Июль 20:52 77692\n01 Июль 08:15 72664\n02 Июль 08:30 69800\n01 Июль 21:34 61962\n02 Июль 17:23 57400


Давлатлар номининг келиб чиқиши – «Умид» ИДУМИ\nYakshanba Iyun 19th, 2016 Давлатлар (рукн), Этимология Фикр билдирилмаган\nДунёдаги давлатларнинг номлари қандай маънони англатишига ҳеч қизиқиб кўрганмисиз? Хар бир давлат номининг келиб чиқиши тарихий воқеалар билан боғлиқ. Қуйида кўпгина мамлакат номларининг келиб чиқиши тарихи келтирилган.\nАргентина — лотинча «argentum» сўзидан олинган бўлиб, кумуш маъносини билдиради. Бу ерларга испанлар илк бор келганида Рио-де-ла-Плата дарёси кумушга тўлалигини кўришган экан. Бу атамани биринчи бўлиб Мартин дель Барко Сентенера исмли шоир 1602 йилда «Аргентина ва Рио-де-ла-Платанинг ишғоли» номли шеърида қўллаган.\nКипр — бу ном лотинча «cuprum» сўзидан олинган. Маъноси — мис. Оролга мис конлари кўп бўлгани учун шундай ном берилгани айтилади. Аммо айрим тахминларга кўра, Кипр сўзи кипарис (сарв) дарахти номидан олинган бўлиши хам мумкин экан.\nБарбадос номини испан тадқиқотчиси Педро Кампос берган. У оролда ўсган анжир дарахтларидан таъсирланиб, уни Los Barbados — «серсоқол» деб атаган.\nБелиз номи испанча Питер Уэллис исмининг нотўғри талаффуз қилинишидан келиб чиққан. Айнан қароқчи Уэллис 1638 йилда Белизга илк кадам қўйганлардан ҳисобланади.\nБразилия худди шундай аталувчи қизил тусли дарахт номидан олинган.\nВатикан. Қадимги Римда Mons Vaticanus деб аталувчи тепа бор эди. Унинг пастида жойлашган кўчада фолбинлар макон қурганди. Вақт ўтиб католиклар маркази — Ватиканга ўша тепаликнинг номи берилди. Аслида бу сўз лотинчада «vaticinari» «башорат қилиш» иборасидан олинган.\nВенесуэла номини саёҳатчи Америго Веспуччи берган. Бу ерда ҳам сув устида қурилган уйларни кўрган Веспуччининг ёдига Италиянинг Венецияси тушади ва Venezuola, яъни Кичик Венеция, дея хитоб қилади.\nКанада — ирокез ҳиндулари тилида «қишлоқ» дегани.\nЖибути давлати шарқий Африкада жойлашган. Афар халқи тилида бу ном «палма толасидан тўқилган ва эшик тагига тўшаладиган гиламча» маъносини англатади.\nИспания. Қадимги Рим замонларида ҳозирги Испания ҳудудида қуёнлар жуда кўп бўлган экан. Шунинг учун финикияликлар бу ўлкани Испания — қуёнлар қирғоғи деб номлашган.\nЛиберия — лотинча «liber»- «озод» сўзидан олинган. Африка ғарбида жойлашган ушбу давлатга 1822 йили АҚШ томонидан асос солинган. Бундан кўзланган мақсад Америкада озод этилган қора танли кулларни шу ерга жойлаштириш эди.\nЛюксембург — немисчада «кичик қалъа» дегани.\nНамибия давлатининг номи Намиб чўли номидан олинган. Намиб сўзи эса нама халқи тилида «ҳеч нарсасиз жой» маъносини билдиради.\nСальвадор — испанчада «халоскор» маъносини беради. Испаниялик сайёҳ Педро де Альварадо бу ўлкани Исо Масиҳ шарафига ана шундай номлаган.\n🔥213 марта кўрилди\nАҚШ доллари тарихи: номи ва белгисининг келиб чиқиши (видео)\ndavlatlar, davlatlar nomining kelib chiqishi, etimologiya, давлатлар, давлатлар номининг келиб чикиши, страны, этимология, этимология названий стран\n← Интернетда ёшларни ҳимоя қилиш бўйича қўлланма\nҚоғоз тарихи, тайёрланиши (видео) →


ТИВ Қозоғистон чегарасида ўзбекистонликлар иштирокида юз берган можарога изоҳ берди | Ўзбекистон ва жахон янгиликлари\nЎзбекистон 15 июль 11:12 511\n11-июл куни Россия-Қозоғистон чегарасида Ўзбекистон фуқаролари иштирокида содир бўлган можаро тўғрисида ижтимоий тармоқларда тарқалган видео ўз тасдиғини топди, деб хабар қилмоқда Ўзбекистон ТИВ матбуот хизмати.\nҒарбий-Қозоғистон вилояти Ички ишлар департаменти маълумотига кўра, мазкур маҳаллий низо оқибатида ҳеч ким жабрланмаган. Қозоғистон ҳуқуқни муҳофаза қилувчи органларига ҳеч қандай ариза келиб тушмаган.\nКонсуллик-ҳуқуқий департаменти Қозоғистонда бўлиб турган Ўзбекистон фуқаролари зарур ҳолларда Ўзбекистоннинг Нур-Султон шаҳридаги Элчихонасига (Нур-Султон шаҳри, Ақмўла, Шимолий Қозоғистон, Павлодар, Қостанай ва Қарағанда вилоятлари, тел.: +7-717-295-42-52); Актау шаҳридаги Бош консулхонага (Ақтўбе, Атирау, Ғарбий Қозоғистон ва Мангистау вилоятлари, тел .: +7-729-277-71-17); Олмаота шаҳридаги Бош консулхонага (Олмаота шаҳри, Чимкент шаҳри, Олмаота вилояти, Шарқий Қозоғистон, Туркистон, Жамбил ва Қизилўрда вилоятлари, тел.: +7-727-291-11-78) мурожаат қилишлари мумкинлигини эслатади.


Қурилиш материаллари ишлаб чиқариш ва қишлоқ хўжалик маҳсулотларини қайта ишлаш ускуналарига, махсус қурилиш техникасига, автотранспортга (юк ва йўловчи ташувчи), шунингдек, кичик бизнес ва хусусий тадбиркорлик соҳасида бўлган талабнинг тобора ортиб бориши миллий лизинг компаниялари фаолиятларини фаоллаштириш заруриятини туғдиради.\nБироқ Ўзбекистонда лизинг хизматларини янада ривожлантириш учун қонунчилик базаларини такомиллаштириш зарурдир.\nХусусан, мутахассисларнинг фикрича «Лизиниг тўғрисида»ги Қонуннинг қатор моддаларига ўзгартиш ва қўшимчалар киритиш зарур. Шу муносабат билан депутатлар ҳамда лизиниг соҳаси экспертлари айни вақтда баъзи қонунчилик ҳужжатларига ўзгартиш ва қўшимчалар киритиш устида ишламоқдалар. Бу жараён амалиётда қандай амалга оширилаётганлиги тўғрисида Ўзбекистон Республикаси Олий Мажлиси Қонунчилик палатасининг Бюджет ва иқтисодий ислоҳотлар масалалари бўйича қўмитасининг аъзоси Муҳаммаджон Турсунов сўзлаб берди.\n– Ўзбекистонда лизинг соҳасини ривожлантиришга ва мазкур соҳани тартибга солувчи қонунчиликни такомиллаштиришга қаратилаётган эътибор эвазига, мамлакатда лизинг операциялари ҳажмида анчайин ўсиш кузатилмоқда. Чунончи, 2010 йил натижаларига кўра, республикада лизинг портфели 1,13 трлн. сўмлик ҳажмга етиб, лизинг битимларининг умумий қиймати эса 430 млрд. сўмни ташкил этди. ЯИМ даги лизинг портфелининг улуши 1,82% ни, асосий капиталга бўлган инвестицияларда лизингни улуши эса – 2,7% ни ташкил қилди.\nТаъкидлаш жоиз, бугунги кунда замонавий ускуналар асосида ишлаб чиқаришни кенгайтириш истагида бўлган, аммо техника сотиб олиш учун катта маблағга муҳтожлик сезган тадбиркор ва фермерлар учун лизинг қулай ва самарали восита ҳисобланади. Айни вақтда бозорда худди лизинг олувчилар каби лизинг берувчиларнинг ҳам сони ошиб бормоқда – бугун лизинг хизматлари 50 дан ортиқ компания ва 30 та банк томонидан кўрсатилиб келинмоқда.\nАмалдаги қонунчиликка мувофиқ, лизинг операциялари уч томонлама – лизинг объектини сотувчи (тадбиркор), лизинг берувчи (молиявий компания) ва лизинг олувчи (мижоз) ларнинг иштрокини талаб этади. Лизинг тамойиллари жуда оддий – лизинг компанияси маълум сотувчидан мулкни олиб, уни мижозга маълум ҳақ эвазига узоқ муддатга фойдаланиш учун топширади.\nЛизинг компаниялари вакиллари амалда кўп дуч келаётган муаммолар доираси ва фаолиятни ўрганиш мақсадида депутатлар ва лизинг берувчиларнинг қатор учрашувлари ташкиллаштирилди. Натижада аниқланишича, уларнинг кўпчилигида битта муаммо – лизинг компанияси томонидан ускуна сотиб олиниб, мижозга берилганидан кейин, ишлаб чиқарувчи етказиб берилган ускунанинг тўлиқ ҳақини қўлга киритиб, лизинг операциясидан чиқиши билан боғлиқ ҳолат бўлмоқда.\nТўловга қобилиятсиз мижоздан ускуна олиб қўйилганида, мазкур мулкни бошқа шахсларга лизингга бериш муаммоси юзага келади. Чунки амалдаги қонунга мувофиқ, лизинг компаниялари сотувчи бўла олмайдилар ва қайтарилган мулк уларнинг ҳамда банкларнинг балансида қолиб кетади.\nБугунги қонунчиликда таклиф этилаётган ўзгаришлар лизинг берувчилар олиб қўйилган объектни лизингга бериш, банклар ва бошқа кредит муассасалари эса қарздорнинг қарзларини ундириш ҳисобига уларнинг балансига киритилган мулкни лизингга бериш имкониятига эга бўлишларини кўзлайди.\nПарламентнинг қуйи палатасидаги ЎзЛиДеП фракциясининг депутатлари гуруҳи томонидан мазкур ҳолатни таҳлил қилиниши жараёнида АҚШ, Франция ва Германия каби мамлакатларнинг тажрибалари ўрганилди. Бу давлатларда лизинг – иқтисодий муносабатлар мажмуаси бўлиб, унга кўра лизинг олувчи лизинг берувчи (мулкдор) га унинг активларидан фойдаланганлиги учун лизинг тўловларини тўлайди. Шу билан бирга учинчи шахс –сотувчининг иштирокига эҳтиёж сезилмайди. Шу сасабли ҳам учинчи шахсга олиб қўйилган лизинг мулкини етказиб бериш муаммоси йўқ. Россияда, масалан, лизинг берувчи бошдан мулкка эгалик қилиши (ўзи ҳам сотувчи бўлган ҳолда) мумкин.\nШуни таъкидлашни ҳоҳлардимки, мазкур қонун лойиҳаси билан, шунингдек, лизинг берувчилар томонидан лизинг шартномаси оқибатида сарфланган маблағларни қайтарилиш кафолатлари таъминоти шаклларини кўпайтириш ва лизинг берувчиларга лизинг объектининг баҳосини олдиндан тўлаш учун бўлган аванс миқдорини белгилаш ҳуқуқини бериш ҳам кўзланган.\nЎзгартиш ва қўшимчалар киритилиши лизинг берувчига юқорида кўрсатилган таъминот шакллари билан бир қаторда, лизинг олувчидан бошқа таъминот шаклларини ҳам талаб қилиш имконини беради, шунингдек, лизинг берувчига таъминотиларини талаб қилиш имконини, шунингдек, лизинг берувчига лизинг объектининг баҳосини олдиндан тўлаш учун бўлган аванс миқдорини белгилаш учун ҳуқуқий асос яратиб беради. Таъминот шаклларини диверсификацияси лизинг тўловлари бўйича кечикишлар сонини камайтириш имконини беради. Бу эса ўз навбатида лизинг берувчини янада актив фаолият олиб боришига туртки бўлади.\nТаклиф этилаётган ўзгартиш ва қўшимчалар объектни лизингга олиш, бериш ва етказиб бериш жараёнида пайдо бўладиган қатор қийинчиликларни тартибга солишга ёрдам бериши лозим. Биринчидан, лизинг компаниялари олиб қўйилган мулкни лизингга бериш ҳуқуқига эга бўладилар. Банклар, шунингдек, бошқа молиявий институтлар эса қарздорнинг қарзларини ундириш ҳисобига уларнинг балансига киритилган мулкни лизингга бериш имкониятига эга бўладилар.\nМутахасислар тахмин қилишича, мазкур ўзгаришлар лизинг компаниялари, банклар ва бошқа молиявий институтларнинг молиявий аҳволини яхшилаш ҳамда, бугунги кунда «ўлик юк» каби ётган мулкларни иқтисодий айланмага жалб этиш имконини беради.\nИккинчидан эса, лизинг битими иштирокчилари амалдаги қонунчилик таҳрирларида келтирилган таъминот билан чекланиб қолмай, унинг янада кенг спектрларидан фойдаланишлари мумкин. Бу лизинг битимлари миқдорининг ортишига умид қилишга имкон беради. Учинчидан, Ўзбекистон Республикаси иқтисодиётининг турли соҳаларида фаолият кўрсатувчи лизинг компаниялари фаолиятининг янада такомиллаштирилиши ва ўсиши таъминланади\nТўртинчидан, лизинг операциялари бўйича тўловларни қайтарилмаслик хатарларини камаяди, бу эса мазкур молиявий хизматлар турларининг сифат кўрсаткичларини ошириш имконини бериб, тадбиркорлик субъектларининг лизингга янги объектларни олишда янада кенгроқ йўл очилишига шарт-шароитлар яратади.\nМазкур Қонун лойиҳасини ишлаб чиқувчилар манфаатдор шахсларнинг ушбу мавзу бўйича таклифларини билиш ва кўриб чиқишдан мамнун бўладилар.\n10 Iyun, Juma, 2011 Leave a Comment on «Лизиниг тўғрисида»ги Қонунга ўзгартириш ва қўшимчалар киритиладиТадбирлар


Qalampir.uz | Ecover – Марказий Осиёда ягона бўлган маҳсулот билан қурилишнинг замонавий ютуқларига эришиш мумкин\nРеклама\t25 Апрель 11:03 3410\nСиз газ ва электр энергиясидаги тақчилликларга қарамай уйингиз осонгина исишини, хонадонингизда етарли ёруғлик бўлишини истайсизми? Хўш, бунга қандай қилиб эришиш мумкин? Албатта, тежамкор ва энергия самарадор маҳсулотлар ёрдамида.\nБундай маҳсулотларнинг афзалликлари нималарда намоён бўлади? Бинолар қурилишида қандай материаллардан фойдаланиш мақсадга мувофиқ?\nПойтахтимизда бўлиб ўтган «Ўзбекистонда энергия тежамкор уйлар қуришда янги усуллар» мавзуидаги тақдимот анжуманида маҳаллий ишлаб чиқарувчи «Экоклимат» компаниясининг Ecover бренди остидаги «минерал пахта» қурилиш материаллари қайси жиҳатлари билан энергия тежамкор ва самарадорлик меъёрларига жавоб бериши ҳақида батафсил маълумотлар берилди.\nУй, офис ва бошқа қурилиш биноларида том остида ингичка қоплама, шифт, девор, хоналар орасидаги деворлар, пол ва подвал учун кенг фойдаланилаётган Ecover – миллий бренди остидаги ушбу қурилиш материали ўзидан иссиқликни кам миқдорда ўтказиши, намликка бардошли ва шовқинни яхши ушлаши каби хусусиятлари билан бинони қишда иссиқ, ёзда салқин ушлаб туради. Шу боисдан, ҳаммом, сауна, ошхона, кафе ва ресторанлар, иссиқхоналар, бассейнларда ҳам кенг фойдаланилмоқда.\nАлоҳида таъкидлаш ўринлики, корхонада ишлаб чиқарилаётган хавфсизлик, экологик тоза, тежамкорлик, чидамлилик, қулайлик каби кўплаб фойдали хусусиятларга эга эканлиги билан маҳаллий минерал пахта материалига қизиқиш ва харидорлар сони тобора ортиб бораётир.\nҲақли савол туғилиши мумкин, бу материаллар қурилишда қандай афзалликларга эга ва фойдаланишга топширилган бино учун қандай устунликлар тақдим этади?\nАввало, шу айтиш мумкинки, қурилиш соҳасида «ақлли қурилиш» деган тушунча бор. Яъни қурилиш ишларида фойдаланиладиган материаллар орқали энергияни тежаш ва табиий иқлим назоратига эришиш. Шу боис, «Экоклимат» компанияси қурилиш материалларидан фойдаланиш орқали сиз қурилиш таннархини пасайтириш, шунингдек ҳаво совуқ кунлари ушбу материаллар ёрдамида қурилган бинони иситиш учун кам энергия сарфлайсиз.\nХалқаро стандартларга тўлиқ жавоб берувчи минерал пахтадан экологик иситкич иссиқлик изоляцияси сифатида ҳам саноат, ҳам маиший бинолар қуришда қўл келади.\nҚайд этиш керакки, минерал пахта толали материал бўлиб, уни ишлаб чиқаришда табиий хом ашё, жумладан, кварц ишлатилади. Лекин бу болалигимиздан аччиқ хотира бўлиб қолган терини қичиштирувчи «шиша-пахта» эмас. У қўл текканда уваланиб кетмайди, аллергия бермайди, терида нохуш тасъир қолдирмайди ва реакция чақирмайди.\nТабиий материаллардан тайёрланган минерал пахта ётоқхоналарда қўллаш учун ҳам мутлақо хавфсиз.\nМинерал пахта иссиқлик ва шовқин изоляцияси муаммосини тез ва узоқ муддатга ҳал этибгина қолмай, электр энергияси ва табиий газ харажатларида узоқ йиллар давомида иқтисод қилиш имконини беради. Оддийгина қилиб айтганда, энг аввало энергия, иссиқлик йўқотиш фоизлари кескин камаяди. Айни шу тежамкорликдан газ, иссиқ сув қувурлари, хонадонлардаги дудбурун тармоқларида фойдаланиш мақсадга мувофиқ.\nМинерал пахта асоси бетартиб равишда тўқилган ўта майда минерал толалар бўлиб, улар зич ва барқарор материални ҳосил қилади. Бу материал ўз шаклини ва хусусиятларини юз йиллаб сақлаб қолади.\nҚулай ҳарорат ва сукунат минерал пахтанинг серғовак эканлиги билан кафолатланади – ташқи товушлар ва ташқи ҳарорат материалга «сингиб» кетади.\nЭнг муҳим жиҳатларидан бири шуки, минерал пахта – ёнмайдиган материал, у ўта юқори ҳароратга ҳам чидамлидир.\nУшбу қурилиш материалини ўрнатиш осон ва алоҳида малака ёки мосламаларни талаб қилмайди. Айнан шу жиҳатлари билан уста қурувчиларинг эътирофига ҳам сазовор бўлиб улгурган.\nEcover минерал пахтаси енгил ва ингичка материал бўлиб, намлик ва замбуруғлардан асрайди, унда ҳеч қачон зараркунандалар (ҳашаротлар, кемирувчилар ва хавфли қора моғор) пайдо бўлмайди.\nҚисқаси, «Экоклимат» компанияси мазкур маҳсулоти мисолида энг аввало мамлакатимизда ҳар тарафлама фойдали бўлган қурилиш ашёлари ишлаб чиқарилаётгани, муваффақиятли ривожланиш йўлидан бораётганини намойиш этди.\nEcover миллий бренди остидаги минерал пахта материали бугуннинг талаби, эртанги орзулар, тоза ва соф табиат, ҳар тарафлама қулайлиги, энергия тежамкорлиги ва маблағларингизни иқтисод қилиш хусусиятлари билан ҳам Сизнинг танловингизга арзийди.\nEcover минерал пахта материалини «Экоклимат» компаниясининг қуйидаги манзилларидан харид қилиш мумкин:\nТошкент шаҳрида: Миробод тумани, Эски отчопар кўчаси, 3-уй;\nЖиззахда: «Жиззах» эркин иқтисодий зонаси, А саноат ҳудуди.\nШунингдек, ecover.uz сайти орқали батафсил маълумотларга эга бўлишингиз ва алоқага чиқишингиз мумкин.\n19 Август 19:53 11307\n18 Август 17:07 9310\n20 Август 12:29 9038\n19 Август 11:26 8878\n19 Август 11:20 8153


Фото: Игорь Рибаков / Vk.com\n«Технониколь» компанияси асосчиси Игорь Рибаков – нафақат миллиардер (у 1,3 млрд доллар бойлиги билан Россия Forbes`ида 78-ўринда туради), балки фаол блогер ҳамдир. Ўзининг YouTube`даги каналида бизнес янгиликларини ёритади ва тадбиркорлар муваффақиятининг сирларини очиб беради.\nЯқинда Рибаков «Миллиардернинг ўйлари» номли янги рукн очиб, ундаги илк чиқишида бойлик катта масъулият ва одатда бахтсизлик экани ҳақида сўзлаб берди.\n«Секрет фирмы» портали бизнесмендан иқтибосларни келтириб ўтди.\nНима учун одамлар бадавлат ва қашшоққа бўлинган?\n«Айримлар ўзига ўзгача бўлишга рухсат беради. Бошқалар эса аввалги ҳолича қолаверади, натижада ўзига тўқ шароитда яшамайди».\nБадавлат бўлиш нега ёмон?\n«Аслида бадавлат бўлиш сизга нима учун керак? Бадавлат кишилар кўпинча бахтсиз бўлишади. Мен бадавлат бўлишни умуман тавсия қилмайман. Маблағ жиҳатидан бой бўлиш – бир ёқлама сафсата. Пул томондан бадавлат бўлган кишилар кўпинча қопқонга тушиб қолишади, шунинг учун улар ўсишдан тўхтайдилар».\n«Молиявий жиҳатдан камбағал инсонларнинг жуда кўпчилиги қалбан бадавлат одамлардир. Улар ўзига тўқ кишиларга қараганда ўзларини анча яхши ҳис этишади. Бахт нотенг тақсимланган, у кўпроқ бой бўлмаган кишиларга берилади. Жуда бой одамлар орасида бахтли оилалалар жуда кам ва бадавлат бўлмаганлар орасида бахтлилар жуда кўп».\nМуваффақиятга қандай эришиш мумкин?\n«Молиявий жиҳатдан бадавлат кишилар бойликни атрибут, артефактларда деб билишади: яхталар, ороллар, маишатлар. Мен бундай қилмайман. Ҳаёт эканман, у қадар бой бўлмаган кишидек яшашда давом этаман. Умуман олганда, мен ўзимни бадавлат деб ҳис қилмайман».\n«Қўшнинг бу яхши йигит деб айтган одамдан эмас, ўзинг билган, кўрган, кузатган шахсиятлардан сабоқ олиш ҳар доим яхши. Ўз-ўзини айблаш, ички шубҳалар, ўкинч, алам, хавотир, ғазаб, келишмовчилик даражасини ҳисобга олиш зарур. Ўзингни қанча кўп еб битирсанг, муваффақиятли бўлиш имкониятини ҳам шунча пасайтирасан».\nМаълумот учун, Рибаковнинг «Технониколь» компанияси том ёпиш учун ишлатиладиган гидро ва иссиқлик изоляцияси материалларини ишлаб чиқариш билан шуғулланади. Нафақат Россия, балки Белоруссия, Чехия, Литва, Польша, Буюк Британия ва Италияда ҳам заводлари бор.\n2015 йилда Рибаков «Технониколь» компаниясининг оператив бошқарувидан четлашиб, рафиқаси билан Рибаков фондига асос солди ва унга 1 млрд рубль маблағ киритди. Фонд бизнесни ривожлантириш ва иқтисодиёт ҳамда инновациялар соҳасида ёш истеъдодларни қўллаб-қувватлаш дастурларини ишлаб чиқиб, ҳаётга татбиқ этади.\nНоябрь ойининг бошида Рибаков ғаройиб акция ўтказди. Бизнесменнинг Санкт-Петербургда ўтган Синергия глобал форумидаги чиқиши вақтида томошабинлар устидан 20 минг доллар сочилди. Муайян фурсатда шифтдан залдаги одамлар устига купюралар туша бошлади. Рибаковнинг сўзларига кўра, бу чиқиши учун у 200 минг доллар ишлаб олган.\n22:16 / 06.10.2019


Тарихда бугун: Ҳиндистонда бобурийлар сулоласи ҳукмронлиги тугади | Azon.uz - Ахборот-таҳлилий портал\n2724 21:00 20.09.2021\n1857 йилнинг 20 сентябрида Ҳиндистонда бобурийлар сулоласининг ҳукмронлиги ниҳоясига етган эди.\nДеҳли учун бўлган жангда Британия армиясига қарши мусулмонлар ва ҳиндлар бир сафда Ватан озодлиги учун курашди. Жангда енгилган ҳимоячилар ва тинч аҳоли қатлиом қилинди. Бобурийларнинг сўнги шоҳи қўлга олиниб, Бирмага сургун қилинди, фарзанд ва набиралари қатл этилди.\nЭътиборга молик жиҳати, бутун бошли Ҳиндистонни 250 йилда биргина хусусий корхона деярли қарам қилади – East India Company.\n1600 йилда Елизаветта I рухсати билан ташкил қилинган корхона бошқа Европа давлатларининг ўзига ўхшаш корхоналарни енгиб, Ҳиндистон ва Хитой билан савдода монополга айланди. 1700-йилларда жаҳондаги савдо-сотиқнинг деярли ярми шу корхона ҳисобига тўғри келган. Англия билан қилинган ҳар қандай савдо ушбу корхона рухсати билан амалга оширилган. Рухсатсиз савдо қилганларнинг кемаси ва савдо моллари олиниб, ярми қироллик ғазнасига, ярми корхона фойдасига мусодара қилинган.\nКорхона фабрикалар қуриб Мадрас, Калкутта ва Бомбей шаҳарларига асос солган. Уларда Европада катта талаб бўлган пахта, ипак, чой, шакар, порох, зираворлар қайта ишланган шу каби кўплаб маҳсулотлар қаторида Европага сотилган. Британия ҳукуматига бир неча марта катта миқдорда қарз берган. Ҳиндистондаги мулклари ва савдосини ҳимоя қилиш учун корхона қўриқчиларни ёллаган ва секин аста армия ташкил қилган. 1757 йилда Бобурийлар билан тенг шартларда битим имзолади ва амалда Ҳиндистон ҳукмронлиги корхона қўлига ўтди.\nОрдан 100 йил ўтиб, 1857 йилдаги жангдан сўнг Ҳиндистон қиролича Виктория бошчилигидаги Британия империясининг бўлагига айланди.\n469 14:40 17.09.2021\nХитойда масжидларнинг қиёфасини ўзгартириш давом этяпти\n1440 09:40 15.09.2021\n2416 22:35 05.09.2021\nБритания қироличаси шаҳзода ва унинг рафиқасини судга беришни буюрди\n1077 10:55 23.08.2021\nБритания «Толибон» билан ҳамкорлик қилиши мумкин\n784 13:15 21.08.2021


20:49 / 02.03.2018 3026 pdf Ўқиш режими + -\nШарҳ: Бу ҳадиси қудусий ҳисобланади. Чунки унда Расулуллоҳ соллаллоҳу алайҳи васаллам Аллоҳ таолонинг айтган гапларини ўз иборалари билан нақл қилмоқдалар.\nУнинг ҳожати бор эди. Аммо Қуръони Карим тиловат қилиш билан овора бўлиб ёки бўлмаса, зикруллоҳ билан овора бўлиб, ўша ҳожатини Аллоҳ таолодан сўрай олмади.\nАна ўша одамга Аллоҳ таоло Ўзидан ҳожатини ёлвориб сўраб, илтижо қилганларга берганидан кўра афзал нарсаларни берар экан.\n«Аллоҳнинг каломининг бошқа каломлардан афзаллиги худди Аллоҳнинг Ўз махлуқотларидан афзаллигига ўхшайдир».\nТасаввур қилиб кўринг-а! Аллоҳ таоло билан У Зот яратган махлуқотларнинг орасида қанчалар фарқ бор! Буни тасаввур қилиш қийин. Аллоҳ таоло Олий Зот. Махлуқотлар арзимас нарсалар.\nАллоҳ таолонинг каломи бўлмиш Қуръони Карим ҳам бошқа каломларга нисбатан ана шундай юқори ва олийдир. Уни тасаввур қилиш ҳам қийин. Ана шундай олиймақом каломни ўқиш бахтига сазовор қилгани учун мўмин-мусулмонлар Аллоҳ таолога ҳар қанча ҳамду сано айтсалар, шунча оз.\nБас, шундай бўлганидан кейин Аллоҳ таолонинг каломи бўлган Қуръони Каримни иложи борича кўп ўқиб-ўрганмоüимиз, ёдламоüимиз ва унга амал қилмоüимиз зарур.\n13:51 / 02.03.2018 2442\n14:02 / 03.03.2018 2731\n2610 05:00 / 23.01.2017\n1326 13:30 / 26.05.2020\n5579 15:21 / 14.01.2020\n3707 10:33 / 10.12.2018


САВОЛ: Ҳозирда кўп аёлларимиз тижорат қилишади. Улар орасида эрининг рухсатисиз бу ишни қиладиганлар ҳам бор. Аёлларнинг ҳафталаб бошқа юртга кетишлари, маҳрамсиз мусофир бўлиб юришларига Ислом дийни нима дейди?\nАлбатта, Ислом дийнида аёл киши эъзозланган. Доим эҳтиромда бўлиши, ўзининг аёллик латофатини кетказмаслиги учун аёлларга кўпгина имтиёзлар берилган. Шулардан бири-аёл кишининг нафақаси, барча-барча таъминоти-озиқ-овқат бўлсин, кийим-кечак бўлсин, турар жой бўлсин, таълим олиш, даволаниш, дам олиш ва бошқа нарсаларга кетадиган сарф-харажатлар бўлсин-барчаси эркакларнинг зиммасига юклатилган. Аёллар нафақа учун бир нарса топишга умрбод буюрилмаганлар, бу уларнинг иши эмас. Улар эркаклардан талаб қилиш ҳаққига эгалар. Шунинг учун аёлларда тижорат қилиш мажбурияти йўқ. Энди, ўша шариат рухсат бермаган ишни қилса, бунинг устига, уни эрининг рухсатисиз қилса, гуноҳ бўлиши турган гап. Бу гуноҳларга яна ҳафталаб бошқа юртларга маҳрамсиз кетиб қолиш гуноҳи ҳам қўшилиши мумкин. Расулуллоҳ соллаллоҳу алайҳи васаллам: «Аллоҳга ва ва Қиёмат кунига иймон келтирган аёл киши учун уч кундан ортиқ маҳрамсиз чиқиши мумкин эмас-ҳаром», деганлар. Демак, маҳрамсиз аёл кишининг сафарга чиқиши мутлақо мумкин эмас, мана шу нарсаларни яхши ўйлаб, тушиниб олиш керак. Ҳозирги кунда аёлларнинг турли юртларга кетиб қолишлари, тижоратдан бошқа, ҳаром ишларни қилишлари катта бир мусийбатга айланиб қолган. Мана шу мусийбатнинг пайдо бўлишида, шундай ноқулай ҳолатларнинг бўлиб туришида, асосан, эркаклар айбдор. Агар эркаклар ўз қизини, синглисини, опасини, хотинини, онасини нафақаси билан таъминлаб, барча нарсаларини муҳайё қилиб, уларнинг муаззаза, мукаррама бўлиб яшаб боришларини таъминлаганларида ва яхши бир раҳбар сифатида аёлларининг беҳуда сафарларга чиқишларига йўл қўймаганларида, балки унинг йўлига тўсиқ бўлганларида, мана шу нарсалар бўлмас эди. Бу ерда, демак, аёллар эрлари уларни нафақа билан таъминлай олмаганликлари учун ҳам шундай ношаръий сафарларга чиқишга, пул топишга уринаётган бўлишлари мумкин. Иккинчидан, баъзилари ўзбошимчалик қилиб, ҳавоий нафсига берилиб қилаётган бўлишлари мумкин. Бунга эркакларнинг индамай қараб туриши қўшилса, албатта, гап эркакларнинг ҳам айби борлигига бориб тақалади. Шунга ўхшаш барча ҳолатларда ҳам мана шу мулоҳазалар қилинади. Шунинг учун, бу иллатни йўқ қилишда, аввало, аёллар ўзлари жонбозлик кўрсатишлари, қолаверса, эркаклар зиммаларидаги масъулиятни сезишлари, аёлларининг кўчага чиқишига, маҳрамсиз ҳафталаб бошқа юртларда сафарларда юришига мажбур қилаётган нарса нима эканлигини билиб-ўрганиб, ана шу етишмовчиликни тўлдириш учун ҳаракъат қилмоқликлари лозим бўлади. Валлоҳу аълам.


UFF.uz'да «Челси» Бакайоко учун «Монако»га 50 миллион евро таклиф қилади\n«Челси» Бакайоко учун «Монако»га 50 миллион евро таклиф қилади\nЯнгиликлар » ЕВРОПА Лондоннинг «Челси» клуби «Монако» ярим ҳимоячиси Темуа Бакайокони сотиб олишни режалаштирмоқда.Хабар қилинишича лондонликлар келаси ҳафтада ҳужумчи учун 50 миллион евро таклиф қилади. «Челси» раҳбарияти томонидан клуб бюджети 233 миллион еврога оширилган ва лондонликлар Бакайоко учун яхши пул таклиф эта олади.Бакайоко учун «Челси» Миши Батшуайини ҳам бериши мумкин. Эслатиб ўтамиз, март ойида «Челси» Бакайоко учун 38 миллион евро таклиф этган эди. Яна 5 миллион евро турли бонуслар сифатида берилиши айтилган. Манба: www.championat.com Ўқилган: 1469. Фикрлар: 1.\nСана: 19.05.2017 09:22.\nRed Devils Икромжон Аввалбоев\nСпортга оид мулоҳазалар, тезкор таржима ахборотлар Дмитрий Михайлович


“Шўртан”дан янгиликлар. Мураббийлар штабида ўзгариш бор – Voha.uz\nVoha.uz > "Шўртан" ҳақида > “Шўртан”дан янгиликлар. Мураббийлар штабида ўзгариш бор\n07-07-2017 authorФикр билдиринг"Шўртан" ҳақида 360\n“Шўртан” мураббийлар штабида навбатдаги ўзгариш.\n“Шўртан” футбол клуби раҳбарияти жамоага мутаҳассисларни жалб қилишни бошлаб юборди. Айни дамда, жамоага таклиф қилинган Виталий Александрович Легай ҳамда Кочнев Геннадий Геннадьевичлар жамоани иккинчи давра учрашувларига тайёрлашади.\nУшбу мураббийлар ҳақидаги батафсил маълумотларни кейинроқ ўз саҳифамиз орқали таништириб ўтамиз.\n“Шўртан” тайёргарликни ўз қароргоҳида бошлайди\nХабарингиз бор, биринчи давранинг сўнгги учрашувидан сўнг жамоамизга қисқа муддатли танаффус эълон қилинган эди. Бундан ташқари, ушбу қисқа вақт оралиғида “оқ бўрилар” таркибида бирин-кетин ўзгаришлар содир бўлди. Мураббийлар штабидаги бир-қатор ўзгаришлар билан бирга жамоамизни баъзи бир футболчилар ҳам тарк этдилар.\nШундай бўлсада, бугун яъни, 5 июлдан “Шўртан” жамоаси мавсумнинг иккинчи ярмига тайёргарликни Ғузордаги ўз қароргоҳида бошлайдиган бўлди. Жамоамиз қисқа таътилдан сўнгги илк машғулотларини бугун, соат 19:00 да ўтказишни режалаштирган.\nЖамоамиздаги ўзгаришлар ҳақида сайтимиз орқали хабар беришда давом этамиз.\nЎзбекистон Кубоги. «Қўқон-1912» – «Насаф» учрашуви санаси ўзгарди


Forbes 2020 йилнинг энг бой инсонларини эълон қилди – Газета.uz\nForbes журнали дунё бўйлаб 2020 йилнинг энг бой инсонларини эълон қилди. Amazon асосчиси Жефф Безос кетма-кет учинчи йил энг юқори ўринни эгаллади. Безос бир йил ичида 18 млрд доллар йўқотган.\n7 апрель 2020, 18:41 Иқтисодиёт Жаҳон\n7 апрель куни Forbes журнали дунё бўйлаб 2020 йилнинг энг бой инсонларини эълон қилди.\nМаълумотга кўра, биринчи ўринни учинчи йил кетма-кет Амазон асосчиси Жефф Безос эгаллаб келмоқда. Унинг бойлиги 113 миллиард долларга баҳоланмоқда (йил давомида унинг бойлиги 18 миллиард долларга камайган).\nИккинчи ўринда Microsoft асосчиси Билл Гейтс (98 миллиард доллар). Йил давомида унинг бойлиги 1,5 миллиард долларга ошди.\n«Louis Vuitton Moët Hennessy» президенти Бернард Арно 76 миллиард доллар билан учинчи ўринга кўтарилди. Berkshire Hathaway бош директори Уоррен Баффет эса тўртинчи ўринга тушиб кетди. Унинг бойлиги 2019 йилга нисбатан 15 миллиард долларга камайиб умумий ҳажмда 67,5 миллиард долларни ташкил этмоқда.\nЎтган йилги рейтинг билан таққослаганда, бошқа ўзгаришлар ҳам рўй берди.\nХусусан, кучли ўнликдан Grupo Carso раҳбари Карлос Слим, Bloomberg LP раҳбари Майкл Блумберг ва Google асосчиларидан бири Ларри Пейж жой олишмади. Улар ўрнига Walmart чакана савдосининг асосчилари бўлган Уолтон оиласининг учта вакили киришди.\nУмуман олганда, биринчи ўнталик қуйидагича (миллиард АҚШ долларида):\nЎтган йилга нисбатан ўзгариш


Норин туманида Ўзбекистон “Миллий тикланиш” демократик партияси Наманган вилояти кенгаши “Аёллар қаноти” ташаббуси билан “Аёл - миллат овози!” мавзусида очиқ мулоқот бўлиб ўтди.\nУнда сўз олган партия вилоят кенгаши раиси Ғайратжон Тўйчибоев, Норин тумани ҳокимининг ўринбосари - туман хотин-қизлар қўмитаси раиси Наима Холмирзаева, Республика Маънавият ва маърифат маркази туман бўлинмаси раиси Раҳимахон Расулова, вилоят “Оила” илмий-амалий тадқиқот маркази бошлиғи ўринбосари Ўғилой Рахматуллаева, “Настарин” журнали бош муҳаррири, Ўзбекистон Ёзувчилар уюшмаси аъзоси, шоира Дилбар Ҳайдаровалар мамлакатимизда оила зиёнати бўлган аёл зотига эҳтиром кўрсатиш, опа-сингилларимизнинг жамиятдаги мавқеини кўтариш, ижтимоий-сиёсий фаоллигини оширишга алоҳида эътибор қаратилаётганлигини таъкидладилар.\nМаълумот ўрнида, бугунги кунда Наманганда “Миллий тикланиш” ДП аъзолари 16 минг нафарга яқин бўлиб, уларнинг 5 минг 500 нафардан зиёди хотин-қизлар ташкил этади. Маҳаллий Кенгашларга сайланган 60 депутатнинг 7 нафари, яъни бошқача айтганда 11,6 фоизи аёллардан иборат холос. Бу кўрсаткич қамровини бўлажак сайловларда кенгайтириш, хотин-қизларга ажратилган квотадан унумли фойдаланиш партия фаоллари олдидаги устувор вазифалардан биридир. Бунда партия ўз сафини билимли, ташаббускор ва ташкилотчи аёллар билан бойитиш, уларнинг сиёсий ва ижтимоий фаоллигини оширишга етарлича эътибор қаратиш муҳим аҳамият касб этади.\nОчиқ мулоқотда ўтган давр мобайнида партиянинг “Аёллар қаноти” томонидан барча даражадаги депутатлар иштирокида жойларда ўтказилган “Уйма уй”, “Сайёр қабул”, “Депутат билан юзма-юз” каби амалий лойиҳаларда хотин-қизлар бандлигини таъминлаш, аёлларга янада қулай меҳнат ва турмуш шароитларини яратиш, халқнинг дардини чуқурроқ ҳис қиладиган қатлам сифатида партия фаолиятига қамраб олиш юзасидан сезиларли натижаларга эришилгани қайд этилди.\nКелгусида эса оғир ижтимоий аҳволга тушиб қолган, алоҳида эътибор ва ғамхўрликка, ҳимояга муҳтож хотин-қизларни партия томонидан қўллаб-қувватлашга қаратилган тадбирларни амалга ошириш вазифаси белгилаб олинди.\nПартия фаоллари ЎзМТДП дастури ва 2020-2025 йилларга мўлжалланган Сайловолди платформаси лойиҳаси бўйича ўз фикр-мулоҳазаларини билдириб, таклифларини илгари сурдилар.\nЎзбекистон “Миллий тикланиш” демократик партияси Қорақалпоғистон Республикаси Кенгаши томонидан “Аёл – миллат овози” мавзусида очиқ мулоқот ўтказилди.\nЖамиятимизда юз бераётган янгиланишлар ва ислоҳотлар жараёнида хотин-қизларнинг иштирокини таъминлаш, уларнинг ижтимоий-сиёсий фаоллиги ва ҳуқуқий маданиятини янада кучайтириш айни пайтда ЎзМТДП Қорақалпоғистон Республикаси Кенгаши «Аёллар қаноти» олдида турган асосий вазифалардан ҳисобланади. Бугунги кунда Ўзбекистон “Миллий тикланиш” демократик партияси Қорақалпоғистон Республикаси Кенгаши аъзолари ўн саккиз мингдан зиёд бўлиб, уларнинг 46 фоизини хотин-қизлар ташкил этади.\nҚорақалпоғистон Республикаси Жўқорғи Кенгесида партиядан сайланган 15 нафар депутатнинг 4 нафари, шаҳар ва туман Кенгашларида эса 80 нафар депутатларнинг 23 нафари аёллар ҳисобланади.\nТадбирда партия “Аёллар қаноти” фаоллари партиянинг сайловолди Платформасида хотин-қизлар манфаатларини ҳимоя қилиш, аёллар маънавиятини юксалтириш, оила қадриятларини мустаҳкамлашга қаратилган бир қатор таклифларни билдирдилар. Шунингдек, сайловларда хотин-қизлар томонидан номзод кўрсатилишини 50 фоизгача етказиш ҳамда сайловчи хотин-қизларнинг ҳуқуқий саводхонлигини ошириб бориш каби таклифлар билдирилиб, тадбир иштирокчилари томонидан қўллаб-қувватланди.


Биринчи қон гуруҳи - AB0’га эга одамлар коронавирусга камроқ чалинишлари аниқланди.\nДаниялик мутахассислар коронавирусга текширилган 473 мингдан кўпроқ кишининг маълумотларини ўзаро таққослашди. Олинган натижаларга кўра, коронавирусга мусбат тест топширганлар орасида AB0 қон гуруҳига эга одамлар камроқ, А (иккинчи), В (учинчи) ва АВ (тўртинчи) қон гуруҳига эга одамлар кўпроқ бўлган. Олимлар бу омилни биринчи қон гуруҳи организмга вирусларни ўтказувчи эритроцитлар антигенига эга эмаслиги билан тушунтиришган.\nЯна бир тадқиқот Канадада шифохонада даволанган 95 нафар оғир беморни қамраб олган. Унга кўра, А ёки АВ қон гуруҳлари интенсив даволаш ва ўпкани сунъий шамоллатишни талаб қилувчи касалликнинг оғир асоратлари юз бериши эҳтимолини оширган.\nАввалроқ Хитой, АҚШ ва Эрон олимлари коронавирус асоратларидан иккинчи қон гуруҳига эга одамлар кўпроқ, учинчи ва тўртинчи қон гуруҳига эга одамлар эса камроқ ўлишлари ҳақидаги хулосага келишган. Олимлар биринчи қон гуруҳига эга кишиларни коронавирусга энг кам чалинувчи деб аташган.


Кейинги беш йил ичида Ўзбекистон банклари қандай ўзгаради — Sof.uz\nЖАҲОН 20,827,622 13,723,474 747,584\nКейинги беш йил ичида Ўзбекистон банклари қандай ўзгаради\n14.05 19:19 351 Иқтисод\nАввал хабар қилганимиздек, президент банк тизимини ислоҳ қилиш тўғрисида фармонга имзо чекди. Ҳужжатда 2020–2025 йилларга мўлжалланган Банк тизимини ислоҳ қилиш стратегияси ва йўл харитаси тасдиқланди.\nШундай қилиб, олтита банкдаги давлат улуши босқичма-босқич хусусийлаштирилади ("Ипотека-банк" АТБ, "Ўзсаноатқурилишбанк" ОАТБ, "Асака" ОАТБ, "Алоқабанк" ОАЖ, "Қишлоқ қурилиш банк" ОАТБ, "Туронбанк" ОАТБ).\nУчта давлат банки давлат улушини сақлаб қолади (Ташқи иқтисодий фаолият Миллий банки, Агробанк АТБ, Микрокредитбанк АТБ).\nБундан ташқари, "Туронбанк" ва "Қишлоқ қурилиш банк" нинг қўшилиши кўриб чиқилиши маълум бўлди.\nХалқ банки ва Азия альянс банкдаги давлат акциялари пакетини хорижий стратегик инвесторларга сотиш режалаштирилган.\nАгробанк ва Микрокредитбанк фаолияти аҳоли, кичик бизнес субъектлари ҳамда қишлоқ хўжалигидаги ишлаб чиқарувчиларни давлат томонидан кредит орқали қўллаб-қувватлашга, ҳудудларда, шу жумладан молиявий хизматлар кўрсатиш қийин бўлган олис туманларда жисмоний шахслар ва кичик тадбиркорлик субъектларига хизмат кўрсатиш орқали барча ҳудудларда банк хизматлари оммабоплигини оширишга йўналтирилади.\nЯна нималар режалаштирилмоқда\nБанкларнинг асосий бўлмаган активлар ва банк фаолияти билан боғлиқ бўлмаган функцияларидан босқичма-босқич озод қилиниши.\n2025 йилгача банкларнинг энг кам устав капиталини 500 миллиард сўмга ошириш.\nБанкдан ташқари кредит ташкилотларини ривожлантириш учун ҳуқуқий асосларни яратиш.\nБанкдан ташқари молиялаштиришнинг янги бизнес моделларини жорий этиш.\nБанкни соғломлаштириш механизмини ишлаб чиқиш.\nҚимматли қоғозлар бозорида банк операциялари тўғрисидаги қонун ҳужжатларини соддалаштириш.\nИқтисодиётда долларлашув даражасини пасайтириш чоралари. Рағбатлантирувчи ва тартибга солувчи чора-тадбирлар, шу жумладан: банкларнинг активлари ва пассивларида хорижий валютанинг улушини пасайтириш учун макроиқтисодий шарт-шароитлар; хорижий валютадаги кредитлар бўйича чекловлар.\nАниқ ва узоқ муддатли стратегик ташаббусларга эга бўлган барқарор иштирокчилар бозорга чиқиши учун банкларни лицензиялаш қоидаларини кўриб чиқиш.\n10.08 15:37 2475\n11.08 09:41 2335\n11.08 18:42 1568\nБугун, 00:04 1359\nКеча, 17:19 287\n3.08 20:33 1102 Жаҳон\nТуркия Халқ банки Ўзбекистондаги банклар хусусийлаштирилишига қизиқиш билдирди\n29.07 19:51 122 Иқтисод\nКапитал банк, Ҳамкор банк ва Алоқа банк энг фаол банклар деб топилди\n24.07 19:58 146 Иқтисод


ЎзА - Товарларни маркировкалаш нима учун керак?\n06.12.2018 11:22 Чоп этиш версияси\nТоварларни маркировкалаш нима учун керак?\nҚалбаки маҳсулот ясаш ҳам – аслида бир “ҳунар”. Фақат бу сўзни қўштирноқ ичида гапиришга мажбурсанки, бундай “ҳунарманд”нинг “маҳсулоти” ўзидан бошқага нафи йўқ.\nЎзбекистонда истеъмолчилар ҳуқуқлари, жумладан, ҳаёт ва соғлик учун хавфсиз бўлган мақбул сифатли маҳсулотларни сотиб олишда, шунингдек, товарлар ва уларнинг ишлаб чиқарувчилари тўғрисида тўғри маълумот олишда комплекс чора-тадбирлар амалга оширилмоқда. Шу билан бирга, ноқонуний айланаётган, паст сифатли, контрофакт ва қалбакилаштирилган маҳсулотлар ҳажмининг ошиши ҳам кузатилмоқда. Алоҳида турдаги товарларнинг республикага ноқонуний олиб кирилиши, ишлаб чиқарилиши ва сотилишининг олдини олиш, уларнинг самарали ҳисобини таъминлаш, шунингдек, солиқлар ва бошқа мажбурий тўловларни ошириш мақсадида Ўзбекистон Республикаси Президенти Шавкат Мирзиёев томонидан “Алоҳида турдаги товарларни маркировкалашнинг замонавий усулларини жорий этишга доир чора-тадбирлари тўғрисида”ги қарорга имзо чекилди.\nҚалбаки маҳсулот ясаш ҳам – аслида бир “ҳунар”. Фақат бу сўзни қўштирноқ ичида гапиришга мажбурсанки, бундай “ҳунарманд”нинг “маҳсулоти” ўзидан бошқага нафи йўқ. Аксинча, кони зарар ҳамма учун. Бозор деганлари шу каби маҳсулотга тўла бўлса, унинг асли билан қалбакисини фарқлай олмасанг, бундан ёмони йўқ. Ўзи, аслида ҳар қандай маҳсулот харидоргир бўлишга зор. У бозоргир бўлдими, тамом, қарабсизки, эртаси куни унинг қалбакиси ишшайиб бозорда турибди-да. У нимарса – маҳсулот, кийим-кечак эрса-ку, ҳўп гап - эгнингга иларсан-кетарсан, аммо қай гўрда ишлаб чиқарилганининг тайини бўлмаган маҳсулотинг – емак ва ёхуд дори-дармон бўлса-чи? Саломатлик масаласи хавф остида қолгани бир тараф, бу билан турфа солиқлар-у божлар, бир сўз билан давлат ғазнасини тўлдириши лозим бўлган маблағлар – “қулоғини ушлаб кетгани” бошқа бир тараф бўлмайдими? Ўзини билган, ривожланган давлатларда – бу ҳолатнинг олдини олиш ўз йўлига, билъакс, у билан курашилади ҳам. Энди биздаям шундай бўлади.\nШарҳимиз муқаддимасини рақамлардан бошласак. Бугунги кунда халқаро миқёсдаги умумий савдо ҳажмининг 7 фоизи ёки 1 триллион АҚШ доллари миқдоридаги маҳсулотлар қалбаки ҳисобланади. Ўз ўрнида, дунёдаги истеъмол қилинаётган алкоголь маҳсулотларининг 30 фоизи – қўлбола. Дори-дармонлар статистикаси ҳам жиддий хавотир уйғотади. Фармацевтикадаги жами ишлаб чиқарилган маҳсулотларнинг 10 фоизи сохта препаратлардир. Ачинарлиси, сўнгги 5 йилда улар билан савдо қилиш 90 фоизга ошган. Қўлбола дори-дармонлар йилига 700 минг одамнинг умрига зомин бўлмоқда.\nҲозирги айтадиган маълумотларимиз ашаддий кашандаларни ҳушёр торттирмоғи лозим: қўлбола тамаки маҳсулотлари таркибидаги – қўрғошин нақ 6 марта, қатрон 160 фоизга, ва углерод оксиди 133 фоизга мўл. Айнан тамаки маҳсулотларининг ноқонуний айланмасидан жаҳон мамлакатлари бюджети 40 млрд. доллардан ортиқ маблағ йўқотади. Бу – жаҳон миқёсида. Ўзбекистонда ҳам рақамлар кичик эмас.\nЎзбекистон Республикаси Президентининг “Алоҳида турдаги товарларни маркировкалашнинг замонавий усулларини жорий этишга доир чора-тадбирлари тўғрисида”ги қарори истеъмол бозоридаги худди шу каби камчиликларни бартараф этишга қаратилган. Ҳужжатга кўра, 2019 йилнинг 1 августидан эътиборан мамлакатимизда товарлар тоифасидан келиб чиқиб, импорт қилинаётган ва республикада ишлаб чиқарилаётган товарларни ҳимояланган белги ва нано-молекуляр технологиядан фойдаланган ҳолда мажбурий маркировкалаш босқичма-босқич жорий этилади.\nҚарор билан 47 номдаги – маркировкаланиши мажбурий бўлган товарлар гуруҳлари рўйхати тасдиқланди. Улар сафига – жумладан, идишларга қадоқланган сув, шарбатлар, алкоголь ва тамаки маҳсулотлари, спирт, ёқилғи, ўғитлар ва дори-дармонлар киради. Вазирлар Маҳкамасига – Ўзбекистон Республикаси Президенти ҳузуридаги Лойиҳа бошқаруви миллий агентлиги билан келишган ҳолда, кейинчалик маркировкаланиши мажбурий бўлган товарлар гуруҳлари рўйхатини тўлдириб боришга рухсат берилган.\nИкки ой муддатда Ўзбекистон Республикаси Олий Мажлиси Қонунчилик палатасига жарима санкциялари миқдорларини оширилишини киритган ҳолда товарларни маркировкасиз сотганлик учун жавобгарлик белгиланишини назарда тутувчи қонун лойиҳаси киритилади.\nДавлат солиқ қўмитасига эса 2019 йилнинг 1 январига қадар товарларни ҳимояланган белги ва нано-молекуляр технологиядан фойдаланган ҳолда мажбурий маркировкалаш тартибини ишлаб чиқиш топширилди.\nПрезидент ҳузуридаги Лойиҳа бошқаруви миллий агентлигига 2019 йилнинг 1 февралига қадар –маркировкалаш бўйича хизматлар етказиб берувчилари ўртасида танлов ўтказиб, унинг натижасида танлаб олинган – маркировкалаш оператори билан кўрсатиладиган хизматлар баҳосини қатъий белгилаган ҳолда 5 йилдан 10 йилгача бўлган муддатга шартнома тузиш вазифаси юкланди.\nТоварларни маркировка қилиш тез муддатларда ўз самарасини беришига амин бўлиш учун жаҳон тажрибасига мурожаат қилмоқ керак бўлади. Масалан, уни жорий қилган Туркияда, биринчи йилнинг ўзидаёқ – тамаки ва алкоголь сотувидан тушган солиқлар миқдори 34 фоизга ошган, Малайзияда эса давлат бюджети 100 млн. доллардан ортиқ қўшимча тушумга эга бўлган. Ўзбекистон ҳам бу борада, бюджетга тушумлар ортишини хомчўт қилишида – ҳақиқат бор...\nМутахассисларнинг ҳисоб-китобларига кўра, жаҳон миқёсида асосий гуруҳдаги товарларни маркировка қилишда хизматлар нархи – 1000 бирликдаги маҳсулот учун – 5 евродан 25 еврогача бўлган миқдорда баҳоланган. Бизда эса, бу тартиб амалиётга киритилгач, мингта эмас, балки битта маҳсулот учун бу хизмат – 50 сўмдан 240 сўмгача тушиши мумкин.\nАммо бир жиҳатдан ютишимиз аниқ: буям бўлса, истеъмолчи сифатида, сифатли маҳсулот сотиб олишимиздаги кафолат аниқ бўлади. Ахир бу гаплар ортида – ўзимизнинг, яқинларимизнинг тиллага тенг соғлиғи, деган гап ётибди. Бундан ташқари, бу каби маҳсулотлар сотувидан ғазнага тушадиган пулнинг чўғи ҳам ҳозиргидан кўра 25 фоизга ортади. Бу жиҳатнинг аҳамиятини эса ортиқча таърифлаш шарт эмасдир. Хулоса сифатида эса, адабий ибора билан айтганда, “Асилга ишониш, сохтадан тониш” ҳеч кимнинг қадрини туширмаган, билъакс осмонларга кўтарган. Ҳар нарсанинг ҳам асили яхши-да...\nАхборот-таҳлил мультимедиа маркази билан


Ферузбек Зиёдуллаев » Ёшлик илҳомлари...\nEsdalik.uz - ёшлик илҳомлари » Теглар » Ферузбек Зиёдуллаев\nФарангиз гўёки еттинчи осмонда учиб юрарди. Елкасига бахт қуши қўнганига ҳали ҳам ишонгиси келмасди. Келишган, бой хонадоннинг арзандаси бўлмиш Жаҳонгир кеча ундан қўлини сўради.\n-Ўзимни қўлга олишим керак, - деди Фарангиз ойна қаршисида ўтириб майин сочларини тартибга келтираркан. - Мени ҳам бахтли бўлишга ҳаққим борку! Ўзимга яраша ҳусним, олий маълумотим бор. Фақат... - қиз бирдан хомуш тортиб қолди.\nШу лаҳзада бахтиёрлик ҳисси ўрнини бир зумда маҳзунлик эгаллади. Қалбида порлаб турган қуёш атрофини қора булутлар қоплади.\n-Фақат оилам йўқ!\nФарангизнинг ота-онаси кимлиги номаълум. Шўрликни чақалоқлик пайти меҳрибонлик уйи эшиги остонасида ташлаб кетишган. Олидидан на ўзини, на ота-онасини шахсини тасдиқловчи ҳеч қандай хужжат топилмаган. Фақат йўргагининг бир четида пуштиранг кашта ип билан “Фарангиз” деб ёзилганлиги боис, қизчага шу исмни беришган.\nadmin дан 11:12, 17 декабрь 2017\nАпрелнинг илк тонги. Атроф сув қуйгандек жим-жит. Сукунатни ҳар замонда олисдаги йўлдан ўтиб-қайтаётган машиналарнинг товуши бузиб турарди. Зоҳид деразадан қараб тонги шафақни бир оз томоша қилди. Кўзлари уйқусизликдан қизариб кетганди.Туни билан мижжа қоқмай анча вақтдан буён касал ётдан хотинига қараб чиқди. Оғриқ камайтирувчи дори таьсирида ухлаб ётган Мафтунани кузатиб ўтириб Зоҳид хотинининг устига ёпилган кўрпанинг бир чеккаси чокидан сўкилганини кўрди. Токчадан игна-ип олиб сўкилган жойни секин тикишни бошлади. Эҳтиёткорлик билан ҳаракат қилишига қарамай қуш уйқу бўлиб қолган Мафтуна уйғониб кетди.\n-Нима қиляпсиз, дадаси? – деди инграниб.\n-Тикувчиликни ўрганяпман. Йигит кишига қирқ ҳунар ҳам оз. Ойликдан ташқари қўшимча даромадда бу – деб кулимсиради Зоҳид.\nadmin дан 15:44, 12 ноябрь 2017\nЎшанда у ўн беш ёшда эди. Чарли Перкинс истирохат боғидаги ўриндиқлардан бирида ўтирганида шамол унинг олдига аллақандай суратни учириб келди. Чарли суратни қўлига олиб унга қаради ва ундаги ажойиб манзарани кўрди. Тасвир оқ-қора бўлса хам анча тиниқ бўлиб, суратда орол тасвирланганди. Беихтиёр ана шу оролга боргиси келиб кетди. Унда ғалати бир туйғу пайдо бўлди. Бу туйғу ОРЗУ эди. Ўша оролга бориш орзуси. Ана шу орзуни амалга ошириш учун қаттиқ харакат қилди. Дастлаб оролнинг номи “Маржон Ороллари” эканини ва унга бориш учун эллик минг фунт кераклигини аниқлади. Тун-у кун бандаргоҳда юк тушириб оғир мехнат қилди ва ўн йил деганда эллик минг фунт тўплади. Оғир мехнатдан хаммаёғи зирқираб оғрирди аммо барибир ўз орзуйидан воз кечмади. Нихоят орзуйи амалга ошадиган бўлди. Бу оғир мехнатлардан қутилиб ўзи орзу қилган оролда дам олади. Кетар кунидан бир кун олдин Чарли пулларини санаб бўлиб ўрнига ётди. Қўлига кўз қорачиғдек асраб юрган ўша эски суратни олиб уни томоша қилди. Отасининг қадам товуши хаёлини бўлди. Отаси олдига келиб елкасига қўлини қўйди ва чуқур хўрсиниб гап бошлади.\n≡ Ўзбек адабиёти / – Назм\nadmin дан 11:22, 1 сентябрь 2017\nУзун июнь туни ниҳояланиб, тонги шафақ кўрина бошлади. Дублинда атроф ҳали қоронғу бўлса ҳам осмонни қоплаган қалин булутлар орасидаги ойнинг хира нурлари кўчаларни ёритиб турарди. Атрофни милтиқлардан отилаётган ўқ товушлари тутиб кетганди. Шаҳарнинг у бошидан бу бошигача эшитилаётган милтиқ ва пулемотларнинг товуши ҳаммаёқни бузарди. Республикачилар ва Эркин Давлат тарафдорлари фуқаролар урушини бошлашганди. О’ Коннелл кўприги яқинидаги бинонинг томида Республикачилар снайпери пойлаб ётарди. Олдида милтиғи ётарди. Елкасига дала дурбини осилганди. Унинг озғин юзи тарки дунё қилган талабанинг юзини эслатар, кўзлари билан атрофга совуқ назар ташларди. Бу теран ва ўйчан кўзлар ажалга тик боқадиган одамнинг кўзларига ўхшарди.\nadmin дан 21:14, 30 августь 2017


Андижон зиндони қаърида кўрганларим « Ўзбекистон Халқ Ҳаракати\nАндижон зиндони қаърида кўрганларим\n03 April 2012 - 15:38\n2005 йилнинг 13 фeврал куни Наманган вилояти Поп тумани Уйғурсой қўрғончасида жойлашган УЯ 64/32 сонли жазони ижро этиш муассасасидан Андижон шаҳар УЯ 64/1 сонли ўта қаттиқ тартибдаги зиндонга ўтказилдим.\nАндижон зиндонидаги биринчи танишув:\nКапитан Ҳасанов Шокир началник рeжимний част, эски таниш. Муқаддам у мeни бу зиндонга жўнатган. У УЯ 64/32 сонли ЖИЭМда замначалник рeжимний част бўлиб ишлаган. Унинг учун маҳкумларнинг ҳeч бири инсон мақомига лойиқ эмас. У ёлғиз ўзини идеал инсон, дeб ҳисоблайди. Андижон зиндонида маҳкум ва маҳбусларга қилинадиган зулмларнинг аксарияти унинг кўрсатмалари асосида амалга оширилади. Янги кeлган маҳкумларни асосан у кутиб олади ва энг аввало маҳкумларни руҳан, кейинчалик жисмонан синдиришдан бошлайди, ҳамда уларни жисмонан йўқ қилиш билан тамомлайди.\nТурмага келган маҳкум то ўзининг ҳақиқий “сассиқ, ифлос аристон” мақомига етиб келгунича моддий талон-тарождан иборат шахсий текширувдан, маънавий ва жисмоний хорлашнинг барча услублари қўлланиладиган азоблаш ва қийнашдан иборат “суҳбат”дан ўтишлари шарт. Зиндоннинг ўз шиори бор: “Бу ер Андижон-сентрал. Қаерга келганингни унутма. Сенларни битта ҳуқуқларинг бор. У ҳам бўлса сўзсиз итоат. Ҳукм қатъий. Шикоятга ўрин йўқ”.\nЗаррача норозилик билдирган киши ё ҳожатхона оқаваси тошиб ётадиган захлигидан ювилган устибош 2-3 кунлаб қуримайдиган камерада ё оперлар томонидан қўллаб-қувватланадиган айғоқчи, хоин, ваҳшийларнинг камераларида ё спид, силга дучор бўлган ҳафталаб сақланадиган камераларда, ёки “изолятор” номли якка тартибдаги ўлим қаноти жойлашган камераларда “муолажа” қилинади. Агар бундан ҳам оперларнинг кўнгли тўлмаса камерадан камерага ташлаб сарсон қилиш бошланади.\nМeн билан учрашувдаги илк гапи мана шулардан иборат:\n“Сeни яхши таниганим учун айтиб қўяй. Сeнга бу зиндондан 2 та йўл бор, ундан бошқа йўл йўқ. Биринчи йўл бу сeнинг мурдангни қабристонга чиқиши. Иккинчи йўл бу сeнинг номусингни синдириб, руҳингни зиндонда олиб қолиб, жасадингни озодликка чиқишидир”, деб бошлади.\nМендан “осмон қўлингизда бўлса ташлаб юборинг” деган жавобни эшитганидан кейин биринчи ишини мeни жисмонан йўқ қилишдан бошлади. 10 нафар зиндон ходимлари билан бирга қўл ва оёқларимни кишанлашдан бошлади. Чунки у мeни УЯ 64/32да зулм қилмоқчи бўлган ходимларга қаршилик кўрсатишда фаол эканлигимни билар эди ва ўша ерда мeнга нисбатан охирига етказа олмаган зулмларига шу ерда хотима қўймоқчи эканлигини айтди.\nШокир Ҳасанов мeни УЯ 64/32 да маҳкумларни Исломга даъват қилаётганим учун бу йўлдан қайтариш учун бир нeча бор ўз бошлиқлари кўрсатмаларини бажарган эди, аммо у ўз зулмлари билан ҳeч қандай натижага эриша олмаган эди. Лeкин у ўзининг бу ҳаракатлари билан маҳкумлар ичида “ваҳший”, дeган лақабга сазовор бўла олган эди. Балки мана шу “ваҳший” мақоми ва унинг УЯ 64/32даги мусулмон маҳкумларга кўрсатган мислсиз зулмлари самарасида Шокир Ҳасановни Ўзбeкистоннинг энг қаттиқ ва ёпиқ тартибдаги зиндон мулозимларидан бири бўлиб етишишига олиб кeлгандир.\nШундай қилиб Андижон зиндонидаги илк зулмлар бошланди: қўл-оёқларим кишанланган ҳолда 5-6 нафар зиндон ходимлари мeни кўтариб у дeвордан бу дeворга зарб билан улоқтиришарди ва дeворларга урилиб сўнгра ерга қулар эдим. Агар ходимлар ҳолдан тойиб чарчаб қолишса, унда мeни стол устига босиб олиб ушлаб туришарди. Шокир Ҳасановнинг ўзи қўлларига рeзина дубинкани олиб оёғимнинг ост ва товон қисмларига аямай уришни давом эттирар эди. Оҳ-воҳларни у зиндонлар қаъридан Аллоҳдан ўзга ким ҳам эшитар эди!!! Бу ҳол 3 соатлар чамаси давом этгандан сўнг мeн ҳам ҳолдан тойиб, ҳушимдан кeтганимни кўрганидан кейингина мeни “ўлим қаноти” деб ном олган бўлимнинг якка тартибда сақланадиган изолятор камeралардан бирига олиб кириб ташлашган экан. Ўзимга кeлсам, қўлларим олдинга қилиниб кишанланган ҳолда битта ўзим якка камeрада эканман. Танамнинг ҳамма жойи моматалоқ бўлиб кeтган, туришга танамдан куч топа олмайман. Бошим рeзина дубинка зарбларидан қовурға суякларидай шишиб кeтган эди. Тизза ва тирсакларим шилиниб суяклари кўринар даражага кeлиб қолган эди. Оёғимнинг товон қисми ҳeч нарсани сeзмас эди, аммо чидаб бўлмас даражадаги оғриқ азоб бeрар эди.\nШу лаҳзада “Ё Роббий, ундан кўра бу жонимни олиб қўя қолсанг бўлмасми”, дeган бир нидо қалб қаъридан отилиб чиқарди. Ўзимча “жон таслим қилиш шунчалар қийин бўлса” деб ўйлар эдим. Хаёлларимни зиндон ходимининг “Ҳой тирикмисан”, дeган саволи бузиб юборди. Шунда мeн унга жавобан “соат нeча бўлди”, дeб сўрадим. У соат 13:30 бўлди, ҳозир тушлик олиб кeлади, тур тайёрлан, дeди. Туришга танада куч топа олмадим. Шунда оёқларим ишламаётганини сeздим ва на илож, дeб бир амаллаб таяммум олиб ётган ҳолимда кўзларимни шифтга тиккан бир ҳолатда пeшин намозини ўқий бошладим. Намоз ўқияпману хаёлимда бир фикр ҳeч ҳам кeтмас эди. Аллоҳ ҳeч қачон бандасига тоқатидан ортиқ синов юкламайди. Чунки мeни ушбу зулмларга сабр қила олишга тоқатим етган эди. Танам чeкаётган азобу-оғриқлар ҳам мана шу фикр қудрати ила сeзилмаётгандeк туюлар эди. Намоз ўқияпману кўзларимдан ёшлар қуйилиб кeляпти. Бу тоқатнинг ғалаба кўз ёшларими ёки азобу-оғриқларнинг аччиқ кўз ёшларими, ўзим ҳам тушуна олмас эдим. Намозни тугатмасимдан тушлик ҳам кeлди. Мeнинг йиғлаётганимни ва унинг саволларига жавоб бeрмаётганимни кўрган зиндон ходими бир оз кузатиб туришидан кeйин камeра эшигини очиб ичкарига кирди ва “тур ўрнингдан”, дeди. Кейин мeн тура оладиган аҳволда эмаслигимни кўргач тушлик ҳақида сўрамасдан ҳам чиқиб кeтди, қўлларим кишанда бўлганлиги учун мeнга тушлик ҳам бeриш тақиқланганини тушунди шeкилли.\nШу зайлда эртаси куни тушликкача зах бeтон устида ётдим. Сув сўраб қилган бақир-чақирларимга жавобан агар жим ўтирмасам бeтон полга хлор аралашган сув сeпишлари билан қўрқитиб дағдаға қилишарди. Эртасига эрталабга бориб шундай бўлди ҳам. Талабларим овози тинавeрмагач иккита чeлакда хлор аралашган сув олиб кeлиб мeн ётган бeтон полнинг ва мeнинг устимдан сeпиб кeтишди. Ундан кейин шундоқ ҳам нафас олиш қийин бўлган тор ва зах камeрада умуман нафас олишнинг иложи бўлмай қолди. Бир амаллаб судралиб бориб ҳаво кирадиган туйнук тагигача етиб олдим. Усти-бошим ҳўл, бeтон пол ундан баттар, ҳаво кирадиган туйнукдан қишнинг изғирин ва аччиқ совуқ шамоли кириб кeлади ва ана шу совуқ шамол остида ётиб нафас оламан.\nТушликка яқин камeра эшиги очилди ва зиндон ходимлари мeни судраб олиб чиқишди. Йўлак охиридаги камeраларнинг биригача судраб олиб бориб камeрага олиб киришди ва ўзлари чиқиб кeтишди. Олти кишилик камeрада икки маҳкум бор эди. Улар мeни кўтариб кроватга ётқизишди. Улардан сув бeришларини сўрадим, сув бeришди. Улардан бири 40 ёшлар чамасида ўзини Марлeн, дeб таништирди ва зиндонни тeкширгани юқоридан тeкшириш гуруҳи кeлганини, шунинг учун ходимлар мeни ШИЗО бўлимидан умумий бўлимга олиб ўтишганини айтди. Агар мабодо тeкширувчилар бу камeрага кириб кeлишса, уларга ҳeч қандай шикоят қилмаслигимни тушунтирди. Агарки шикоят қилсам тeкширувчилар кeтади, лeкин Шокир Ҳасанов шу жойда қолади ва мeнинг бошимга бундан бeш баттар кунлар тушиши билан огоҳлантирди. Шунда Марлeн жаноблари зиндон мулозимларининг хизматларини қиладиган малайлардан бири экани ва улар уни мeнга кўз-қулоқ бўлиб туриши учун ҳам мeни у ўтирган камeрага ташлашганини билдим. Ўзининг кўзи кўрмаслигини айтсада, аммо уни мунтазам кузатган одам унинг кўзлари жуда яхшигина кўришини фош эта оларди. Марлeн бу каби малайлик ишларида устаси фаранг эди. Актёрлик маҳорати ўта кучли бўлган бу кимса ўзига зиндон мулозимлари томонидан бeрилган кўр-маҳкум ролини қойилмақом қилиб ўйнар эди.\nАндижон зиндонида бутун Ўзбeкистон бўйича ўта оғир жиноятларни содир этганлар жумладан (бир нeча қотилликларни қилганлар, ўлим ҳукми бeрилиб ва кейинчалик ўлим ҳукми 25 йиллик жазо муддатига алмаштирилганлар, наркобаронлар, одам гўштини ейиш жиноятини содир этганлар) каби маҳкумлар, яна бўлса Ўзбeкистоннинг зона ва турмаларида ашаддий, деб топилган маҳкумлар, ҳаттоки зулмда машҳурлиги билан танилган Жаслиқ ва Қоровулбозор каби зиндонлардан ҳам энг ашаддийларни шу зиндонга жўнатишади ва 159-модда, яъни диний фаолиятлари юзасидан қамалган маҳкумлар (уларни ҳамма биродарлар, дeб аташади) ҳамда ана шу биродарларнинг ҳам ичидаги ўз йўлларидан қайтмайдиган, қадамлари собитқадам, ашаддий мустаҳкамлари каби энг энг ашаддийлар йиғилган зиндондир.\nБу зиндонга кирганлар ўзларини сиртдан ўлимга ҳукм этилганлар, дeб ҳисоблашишади. Агарки кимки шундай ҳисобламаган бўлса ҳам зиндон ходимларининг тинимсиз руҳий ва жисмоний зулмлари остида албатта сиртдан ўлимга ҳукм этилганлигини тан олади. Бундай тан олишлар Марлeн каби малайларнинг хаёлларига ҳам кeлмайди. Андижон зиндонида бутун Ўзбeкистоннинг ашаддий маҳкумлари жамланган каби, зиндон мулозимларига хизмат қиладиган Марлeн каби малайларнинг ҳам ашаддийлари жамланган.\nБу зиндон маҳкумлари 3 та тоифага бўлинади:\n1-тоифа. 159-модда билан қамалган биродарлар ва уларга эргашганлар ҳамда уларга кўмак ёки ёрдам кўрсатаётганлар. Зулмларнинг ҳам энг кучли 1-тоифаси ҳам мана шу маҳкумларга қаратилади.\n2-тоифа. Бу жиноят кодeксининг бошқа моддалари билан қамалиб жазо ўтаётган, аммо намоз ўқимайдиган ва биродарларга ҳам, малайларга ҳам ҳeч қандай ёрдам кўрсатмайдиган тоифадир.\n3-тоифа. Бу зиндон ходимларига қўш-қўллаб хизмат қиладиган Марлeн каби малайлар тоифасидир.\nБиринчи тоифа биродарлар уларнинг Андижон зиндонига киришлари мeн сизга юқорида сўзлаб бeрган зулмлардан бeшбаттар оғирроқдир. Биродарлар орасида бирон бири йўқки бу зиндонга соғ-саломат кирган бўлса ёки соғ-саломат чиққан бўлса. Бу зиндондан чиқадиган ўликлар сони ҳам аксарияти ана шу биродарлар сонига тўғри кeлади.\nАндижон зиндони 3 бўлимдан иборат бўлиб биринчиси “Самара”, иккинчи “Маҳалла”, учинчи “Бомбей” деб номланади. Андижон турмасининг Гуантанамодан битта фарқи Гуантанамодаги ходимларнинг кофирлар эканидир. Буларчи?! Булар қандай инсонлар?! Бу ердаги қийнаш, азоблашнинг услуб ва воситалари ҳақидаги ҳақиқатларнинг айримлари билан танишишнинг ўзиёқ ҳар бир соғлом фикр эгасида тасаввур пайдо қилишга етарлидир.\n1-бўлим маҳкумлар тилида “Самара”, дeб аталади ва бу бўлим зиндоннинг энг оғир бўлими ҳисобланади. Самарада эса аёллар, вояга етмаганлар, ҳамда “ашаддийлар” деб эътибор қилинадиганлар сақланади. Кўз кўриб қулоқ эшитмаган деярли барча ифлос услуб ва воситалар тажриба қилинадиган бўлим. Ифлос демократик тузумнинг татбиқи натижасида жиноятга қўл урган қотиллар, ҳақиқат ва адолатни истовчилар, ваҳшийлик табиатига сингиб кетган ҳақиқий жиноятчилар бу турмада “қайта тарбияланадилар”. Бу ерга тушиш ҳаммага ҳам “насиб” қилавермагани каби азоб-уқубатлардан қутулиб қолиш ҳам ҳаммага насиб қилавермайди. (МХХ, ИИБ, ГУИН, ҳамда муассасага хизмат қиладиган хоин айғоқчилар бундан мустасно).\nБўлимнинг 1-қавати ва подвал қисмида ўлимга ҳукм қилинганлар билан бирга энг собитқадам ва руҳан тeтик, золимлар руҳиятини синдира олмаган биродарлар ва энг ашаддий малайлар сақланади.\nЗиндоннинг ҳар бир камeрасида ҳeч бўлмаса биттадан малай жойлаштирилган. Улар камeрадаги ички ҳолат ҳақида зиндон мулозимларига маълумотлар етказиб туришади. Малайлардан ва зиндон назоратчиларидан доимий назорат ва доимий ҳадик ҳамда хавфсирашнинг ўзи маҳкумларни руҳан синишларига олиб кeлади. Маълумот етказишнинг оммалашган услуби бу малайларнинг уйларига хат ёзиш орқали бўлади. Чунки маҳкумлар бир-бирларининг хатларини ўқишни ўзларига эп кўришмайди ва бу малайларга маълумот етказишда жуда қўл кeлади. Агар тeзкор маълумот бўлса унда камeрадаги маҳкумларга билдирмасдан эшикнинг кузатиш туйнукчасидан ёзиб ташлаб юборади. Йўлакни назорат қилувчи зиндон ходими уни олиб зудлик билан зиндоннинг тeзкор мулозимларига етказишади.\nСамара бўлимида яна шундай камeралар борки, унда 4-5 нафар малай жойлаштирилган ва улар орасига вақти-вақти билан биттадан биродарлар жойлаштиришади ва биродар ухлаб ётган маҳалда малайлар унга қарши ҳужумга ўтишади. Аксарият ҳолларда бу ҳужумлар биродарнинг бирон-бир жойининг синиши ёки майиб, мажруҳ бўлиши ёки унинг ўлими билан ниҳоя топади. Бу услубни зиндон мулозимлари ўзларини жиноий жавобгарликдан олиб қочиш учун уюштиришади.\nАксарият зулмлар Самара бўлимида амалга оширилади. ШИЗО бўлими ҳам ўша бўлимда жойлашган. Бу бўлимни “ўлим қаноти” ҳам дeб аташади. Бомдод намозини ўқиш ва азон айтиш ички тартибни бузганлик ҳисобланиб маҳкумни 10-15 сутка муддатни ШИЗО бўлимида ўтқазишига асос бўлиб хизмат қилади. Шунинг учун бирон-бир биродар йўқки, ШИЗО бўлимига тушиб чиқмаган бўлса.\nШИЗО бўлими Самара бўлимининг ертўла қисмида жойлашган бўлиб, бу бўлимдан қишин-ёзин сув аримайди. Ҳаттоки йўлакни назорат қилувчи ходимлар ҳам йўлак бўйлаб ғиштларни тахлаб чиқишади ва ана шу ғиштлар устида ҳаракатланишади. Камeра бир кишига мўлжалланган бўлиб, катталиги 2х1 мeтрдир. Туйнук 50смх50см бўлиб, панжарадан бошқа ҳeч нарса йўқ. Қиш кунлари ташқарида қанчали совуқ бўлса камeра ичи ичкарисидаги зах ва намгарчилик ҳисоби билан унданда совуқ бўлади. Ана шу совуқ ҳолатда маҳкумдан эрталаб соат 5 да тўшак ва устки кийим бўлган бушлат олиб қўйилади ва ётиш учун мўлжалланган кроват йиғиштириб, қулфланиб қўйилади. Совуқ ва зах ҳолатда бир кўйлак ва шимда, ҳаттоки пайпоқ ҳам ечиб олинган ҳолда сақлаш ва маҳкумни кeч соат 22гача ана шу алфозда ўтиришга маҳкум қилинади. Мана шундай зулмлар маҳкумларнинг туберкулёз ва шу каби бошқа хавфли касалликларни орттириб олишларига етади ва мана шу касаллик эгасини аста-сeкин жисмонан йўқ бўлишига олиб кeлади.\nАгар маҳкум ўз касаллиги билан вафот этса бу зиндон ходимларининг жиноий жавобгарликдан қутилиб қолишига кафолат бўлиб хизмат қилади. Шунинг учун зиндон мулозимлари маҳкумларни аввал касал қилиб, кейинчалик йўқ қилиш услубини кeнг қўллашади. Бунинг учун зиндоннинг ШИЗО бўлими ўлим қаноти бўлиб хизмат қилади.


Бугун Ўзбекистон Суперлигаси 8-тур ўйинларига старт берилади - Халқ сўзи\nБугун Ўзбекистон Суперлигаси 8-тур ўйинларига старт берилади\n11:15 06 Июль 2020 Спорт\nБугун, 6 июль куни Ўзбекистон Суперлигасининг 8-тур ўйинларига старт берилади ва шу куни тур доирасидаги 3 та баҳс ўтказилади. Бу ҳақда Жисмоний тарбия ва спорт вазирлиги матбуот хизмати хабар берди.\nДастлаб, мухлислар бу йилги мавсумда 7 та ўйин ўтказган бўлса-да, ғалаба нималигини билмай келаётган “Қизилқум” – “Андижон” қарама-қаршилигига гувоҳ бўлишади.\n“Қизилқум” – “Андижон”.\nНавоий шаҳри, “Ёшлар” спорт мажмуаси.\nҲакамлар: Акобирхўжа Шукуруллаев, Жалғасбай Сарсенов, Дамир Искандеров, Санжар Назаров\nНазоратчи: Андрей Тамбовсев\nКомиссар: Рамил Илясов.\nШу куни Тошкентда “Локомотив” – “Сурхон” баҳси ҳам ўтказилади. Аслида бу учрашув Термиз шаҳрида бўлиб ўтиши керак эди, аммо Сурхондарё “қизил” ҳудуд бўлганлиги учун ўйинни пойтахтда ўтказишга қарор қилинди. Томонларнинг иккинчи даврадаги баҳсига эса Термиз шаҳри мезбонлик қилиши белгиланди.\n“Локомотив” – “Сурхон”.\nТошкент шаҳри, “Локомотив” стадиони.\nҲакамлар: Илгиз Танташев, Артём Калинин, Султонмурод Улфатов, Наим Қосимов\nРестартдан сўнг унча-мунча рақибларини “кўрдим демай” мағлубиятга учратаётган Бекободнинг “Металлург” клуби бу турда “Насаф” жамоасига қарши майдонга чиқади. Турнир жадвалида юқори ўринлар учун кураш олиб бораётган жамоалар баҳсига Қарши шаҳрида бўлиб ўтади.\n“Насаф” – “Мeталлург”.\nҚарши шаҳри, “Марказий” стадиони.\nҲакамлар: Азиз Асимов, Шоҳруҳ Аъзамов, Сардор Нишонбоев, Шуҳрат Ражабов\nТурнинг қолган 4 та баҳси 7 июль куни бўлиб ўтади. Шу кунги баҳслар бу мавсумда мағлубиятга учрамаган ягона клуб АГМК ва турнир жадвалида 3-ўринда бораётган “Қўқон-1912” жамоаларининг ўзаро ҳисоб-китоб қилиши билан бошланади.\nАГМК – “Қўқон-1912”.\nОлмалиқ шаҳри, “ОКМК” спорт мажмуаси.\nКомиссар: Ахмед Тиллаев.\nШунингдек, шу куни “Сўғдиёна” бош мураббийи Улуғбек Бақоев ўз шогирдларини ўзи мураббийлик қилган собиқ жамоаси “Бухоро”га қарши майдонга олиб чиқади. Жиззахда ўтказиладиган баҳсда бухороликлар ўзларининг мавсумдаги илк ғалабасини қўлга киритиш учун тер тўкади.\n“Сўғдиёна” – “Бухоро”.\nЖиззах шаҳри, “Сўғдиёна” стадиони.\nОхирги 4 та ўйинда 2 бор ғалаба қозонган “Бунёдкор” ва охирги 4 та ўйинда умуман мағлуб бўлмаган “Навбаҳор” ўртасидаги учрашув ҳам 7 июль санасига белгиланган. Камида ОЧЛ йўлланмалари учун курашаётган жамоаларнинг асл кучини Тошкентда “Бунёдкор” стадионида бўлиб ўтадиган баҳс кўрсатиб беради.\nТошкент шаҳри, “Бунёдкор” стадиони.\nҲакамлар: Аскер Нажафалиев, Андрей Сапенко, Тимур Гайнуллин, Алишер Тўхтасинов\n8-турга “Пахтакор” – “Машъал” қарама-қаршилиги билан якун ясалади. Эътиборлиси, бу баҳснинг ҳам мезбони мажбурий равишда ўзгартирилган. Аслида учрашув Муборак шаҳрида ўтказилиши белгиланган эди. Аммо, ҳудуд “қизил” тоифага киритилганлиги учун ўйинни Тошкент шаҳрида ўтказиш бўйича қарор берилди.\n“Пахтакор” – “Машъал”.\nТошкент шаҳри, “Пахтакор” стадиони.\nҲакамлар: Зокир Қодиров, Руслан Самандаров, Бахтиёрхўжа Шавкатов, Фарруҳ Янсупов\n8-турдан олдин Суперлига турнир жадвали қуйидагича кўриниш олган:


«Саааллл, туш эшагингдан». Олий Мажлис депутати яна эътибор марказида\n«Саааллл, туш эшагингдан». Олий Мажлис депутати...\n06.09.2019 12:27 0 4388\nФото: Депутатнинг фейсбукдаги саҳифаси\nЎзбекистон Республикаси Олий Мажлиси депутати Акмал Умирзоқов яна жамоатчилик эътибори марказида!\nШу йилнинг бошида «Тошкент пропискаси очилса, пойтахтда жиноятчилик кўпайиб кетади» мазмунидаги баёноти билан кўпларнинг энсасини (жуда юмшоқ айтганда, албатта) қотирган депутат бу сафар парламент депутатлигига номзодини қўйиш истагини билдирган қатор фаолларни танқид қилган.\nЎз фикрларини «Facebook»даги саҳифаси орқали эълон қилган Акмал Умирзақов кўп ўтмай матнни ўчиб юборади. Бироқ тармоқнинг чаққон фойдаланувчилари уни сақлаб қўйишга улгурди. Депутатнинг ахлоқ меъёрларидан анча четга чиқиб айтган фикрлари кимларга қаратилганини илғаш қийин эмас. Шунга қарамай биз уни чоп этишни лозим топдик. Зеро, айни матн бугунги айрим депутатнинг маънавий қиёфасига чизги бериши баробарида яқинлашаётган сайловларда қандай номзодларга овоз бермаслик хусусида ҳам хулоса қилишга етгудай.\nДемак, сўз салкам беш йилдан буён Олий Мажлиснинг «тупроғини ялаб» юрган депутат Акмал Умирзоқовга (таҳрирсиз берилаётган матннинг имло ва стилистикаси сақлаб қолинди):\n«...Депутатликка номзод қўйсам ўтаман, деб фикрлайдиган кети тоза блогеру бировни ҳақини ейишдан уялмайдиган печкачи ва ўзига ўзи «смартгов консултант» дейдиганлар кўпайиб кетти» — деб бошлайди депутат.\nУ ўзгалар қадрини менсимайдиган оҳангдаги фикрларини давом эттириб: «Қизиқ номзодларнинг турлари… Ҳамма хилидан бор эй… Ҳаттоки, бир «ақлли» бухоролик нимеймиш, депутатлик дастурини ёзгандим, дейди. Аҳад Қаюмми лаҳад луқумми бу блоггер, фарқи йўқ бу масхарабозларга… Депутат манифест ёзадими ҳеч бир дунёда. Яна умидим сўниб боряпти, мен ғалаба қилолмайманмиш. Ўзингча, 13000 подписчик (шундан ярми сохта эккаунт, ярми аллақачон делетед, бўлган) дунёни ҳар бир бурчагидан йиғилиб, сенга мухлис бўлгани кетингни кўтардими дейман. Сайланиш учун камида биласанми қанча сайловчи бўлиш керак бир округда ҳавасманд номзод?! Ўтган сайловда ўртача 165000 эди. Фикр қил, бу рақам сенинг каналингдаги обуначиладан камида ўн икки мартта кўп ва камида шуларнинг ярми сени ёқлаши керак. Саааллл, туш эшагингдан. Эҳҳҳҳ, сайлов нима билмайсанда. Отанг онангга эмас, ўйнашига, онанг идеали учунмас, даданг ёмон кўрган қўшнига овоз беради. Амакиваччанг, холаваччанг нега у энди номзод бўлибди, мани боламни нимаси кам ундан, дейди ҳасад аралаш. Сайлов участкаси жойлашган мактабларда эса, «келажак бунёдкорлари» беш йилда бир ҳосил йиғади. Анақ қиса ука, ман сиз томонга ҳаммани оғдириб берардим, дейди оғзидан вино ҳиди анқиб участка коммиссияси раиси бўлган ўзини локациясини унутган география ўқитувчиси. У бу гапни ҳар бешала номзодга айтиб, сайлов ўтгунча гайгуй қилиб яшайди. У раис ўзича қув, ўзича шустрий бўлади. Сайлов ўтгунча кунора отиб қолиб, маза қилиб яшайди «демократия» саҳнасида. Сайлов кўрмаган кимлардир эса ўзича депутат бўлсам дунёни тескари айлантираман, деганча ўй-хаёл сураверади. Айтганча, депутатлик бу мансаб, мартаба, рутба эмас. Ҳозирдан, номзодимни ўтказишмаяпти, деб жар солманг ўзича» публикага» ўйнайдиганлар. Аллоҳ назар қилмаса, сен ўзингни «смартгов» бўйича мутахассис дейсанми, ёки бошқа эшшшааак бозорга ҳам даллол бўмайсан. Парламент циркка айланишига йўл қўймайди бу заки халқ. Йўл қўймасин ҳам илоҳим», — деб ёзади.\nдепутат Акмал Умирзоқов


АҚШ элчихонаси сиёсий маҳбус Асет Абишевга тиббий ёрдам кўрсатишга чақиради\n8 апрель куни АҚШнинг Қозоғистондаги элчихонаси Олмаота вилояти, Заречний қишлоғидаги умумий режимдаги колонияда (ЛА-155/14 ўрта хавфсизлик муассасаси) қамоқ жазосини ўтаётган фаол Асет Абишевга тиббий ёрдам кўрсатишга чақирди.\n«Биз халқаро миқёсда тан олинган сиёсий маҳбус Асет Абишевни касалхонага ётқизгани ҳақидаги хабарларни диққат билан кузатмоқдамиз ва унга зудлик билан тиббий ёрдам кўрсатишга чақирамиз. Одамларни тинч фаоллик учун қамаш керак эмас», — дейилади АҚШнинг Қозоғистондаги элчихонасининг твит хабарида.\nҲуқуқ ҳимоячиси Бахитжан Торегожинанинг таъкидлашича, 2018 йилдан бери «тақиқланган ташкилот фаолиятида қатнашган» деган айблов билан тўрт йиллик қамоқ жазосини ўтаб келаётган фуқаролик фаоли Асет Абишев, ноқонуний қидирувга қарши норозилик сифатида қамоқхонада томирларини кесиб ташлаган.\n«Шошилинч! Зареченийда, ЛА-155/14 муассасасида Асет Абишев шахсий нарсаларини ноқонуний равишда камситилган тинтувга норозилик сифатида ўзини иккала томирини кесиб ташлади! Энди у жазо камерасида оғир аҳволда! Унинг ҳаёти учун ҳақиқий хавф мавжуд!» — деб ёзди Торегожина Facebookдаги саҳифасида жойлаштирилган постида.\nМухбирлар Олмаота вилояти, Заречний қишлоғидаги колония маъмуриятидан изоҳ сўради, аммо аниқ жавоб олмади. Пайшанба куни кечқурун тарқатилган изоҳда Пенитенциар тизим (Олмаота вилояти) департаменти маҳкум Асет Абишев норозилик сифатида ўзини жароҳатлаганлигини тасдиқлади.\nБўлимда айтиб ўтилганидек, тинтув пайтида Абишев «намойишкорона равишда чап қўлида кичик тан жароҳати етказиш шаклида ўзига тан жароҳати етказган».\n«Маҳкумнинг сўзларига кўра, ушбу ҳаракатга қидирув ишлари билан келишмовчилик сабаб бўлган. Унга муассаса ходимлари томонидан биринчи тиббий ёрдам кўрсатилди. Соғлиғининг аҳволи қониқарли, касалхонага ётқизиш керак эмас, — деди Олмаота вилояти жазони ижро этиш бошқармаси. — Воқеа жойига Қапшагай шаҳар ИИБ тергов-тезкор гуруҳи ва прокурор етиб келди, судгача тергов бошланди. Ҳозирда расмий тергов олиб борилмоқда, унинг натижалари бўйича амалдаги қонунчиликка мувофиқ чоралар кўрилади.»\nАсет Абишев бир қатор Қозоғистон инсон ҳуқуқларини ҳимоя қилиш ташкилотлари томонидан сиёсий маҳбус сифатида тан олинган. Тўрт йилга озодликдан маҳрум қилинган фаол илгари қамоқдан озод қилинишини таъминлаш учун бир неча бор уриниб кўрган, маъмурияти, бир қатор ҳуқуқ ҳимоячиларининг фикрига кўра, сиёсий келиб чиқиши ва маҳбуслар ҳуқуқларини ҳимоя қилиши сабабли унга хурофот беради.\nФаол Асет Абишев 2018 йил 5 июлда Олмаотада «жиноий ташкилотни молиялаштириш» ва «тақиқланган ташкилот фаолиятида қатнашиш» — мухолифатчи сиёсатчи Мухтор Аблязов томонидан яратилган «Қозоғистон Демократик Танлови» (ҚДТ) ҳаракатида гумон қилиниб ҳибсга олинган. 2018 йил 30 ноябрь куни Асет Абишев Жиноят кодексининг 405-моддаси 2-қисми ва 266-моддаси 1-қисмига мос келадиган жиноятларни содир этганликда айбланиб, тўрт йиллик қамоқ жазосига ҳукм қилинди.\nЎтган июнь ойида Демократик ва Республикачилар партияларининг вакили бўлган 12 нафар АҚШ сенаторлари гуруҳи Қозоғистон расмийларини ўз фикрларини тинчлик билан ифода этганликлари учун жазони ўтаётган фуқароларни зудлик билан озод қилишга чақирган эди. Сенаторларнинг хатида Асет Абишевнинг исми тилга олинган.


Тошкент адвокатлари Нурулло Отахоновни ҳимоя қилишдан бош тортди (видео)\nТуркиядаги муҳожиротдан ватанига қайтгач Тошкент аэропортида ушланиб, 27 сентябрда Тоштурмага қамалган ëзувчи Нурулло Отахоновни судда ҳимоя қилишдан бир неча адвокат бош тортди.\nЎзбекистон ëзувчилар уюшмаси Нурулло Отахоновни уюшма сафидан ўчириб ташлади. Ёзувчига нисбатан "Ўзбекистон конституциявий тузумига тажовуз" моддасига биноан жинои иш қўзғатилган.\nАдвокат ëллаш учун Тошкент шаҳар адвокатлар коллегиясига борган ёзувчининг турмуш ўртоғи Гулнора Отахонованинг айтишича, бирданига бир неча адвокат унинг турмуш ўртоғини ҳимоя қилишдан бош тортган. "Қўрқамиз, деяпти ҳаммаси. Чунки бизни обориб-обкелади бу ишга аралашсак, деб қўрқиб ўтиришибди. Икки -учтаси рад қилди"¸ – дейди у.\nСуҳбатдошга кўра¸ Отахоновнинг багажи ичидаги Туркияда чоп қилинган “Бу кунлар “ китоби ва компьютери Яшнобод туман ИИБ терговчиси Музаффар Каримов тарафидан олиб қўйилган. "Бу кунлар" асарига экстремистик ғояларни тарғиб қилган адабиëт сифатида экспертиза хулосаси берилипти. Агар мустақил бир экспертиза "китоб мазмунан эсктремистик ғояга асосланмаган", деб хулоса берса аҳвол яхшиланишидан умид қилса бўлади деб айтишди юристлар"¸ –дейди Отахонова.\nОтахонов Нуруллога нисбатан 11 май куни Ўзбекистон Республикасининг конституциявий тузумига тажовуз қилиш моддаси бўйияа жиноий иш қўзғатилди. Унга нисбатан сиртдан айблов эълон қилиниб, қидирув эълон қилинган.\nЭслатиб ўтамиз, 63 ёшли ёувчи Нурулло Отахонов (Нуруллоҳ Муҳаммад Рауфхон) Туркияда икки йиллик ихтиёрий қувғинда яшаб келган. Тошкент аэропортида учоқдан тушганларидан сўнг милиция ходимлари Нурулло Отахоновнинг қўлига кишан таққанлар. Шундан сўнг ёзувчи милиция бўлимига олиб кетилган. Ҳозирда Отахонов Тоштюрьмада сақланмоқда.\nТуркияда чоп этилган "Бу кунлар" китобида ёзувчи мустақиллик йилларида Ўзбекистоннинг ривожланишини танқид қилмоқда. Шунингдек, ёзувчи президент Ислом Каримов томонидан ўрнатилган режимни ва авторитаризмни кескин танқид қилган.


Хитой Марсни ўрганадиган биринчи зондини ишга туширди — Sof.uz\nЖАҲОН 18,442,887 11,672,857 697,181\nХитой Марсни ўрганадиган биринчи зондини ишга туширди\n23.07 13:49 82 Илм-фан\nХитой Марсни ўрганиш бўйича биринчи миссиясини бошлади, дея хабар беради CGTN.\n23 июль куни Хитой мамлакатдаги энг катта ракета ташувчи - Long March-5 ёрдамида Tianwen-1 зондини ишга туширди. Парвоз мамлакат жанубидаги Вэньчан вилоятидаги Вэньчан космодромидан амалга оширилди.\nЗонд Марсга етти ойдан кейин, 2021 йилнинг февралида етиб боради. У Марсда камида уч ой бўлади ва сайёра юзасини, унинг атмосфераси, ионосфераси ҳамда магнит қутбларини ўрганади. Хитойнинг Ойни ўрганиш дастури раҳбари Оуян Цзыюанянинг сўзларига кўра, аппаратнинг асосий вазифаси "қизил сайёра" даги ҳаётнинг мумкин бўлган белгиларини аниқлашдан иборат. Бундан ташқари, миссия у ердаги шароитнинг инсон ҳаётига мос келиши учун ўзгариши ёки ўзгармаслигини тушуниш учун имконият яратади.\n2.08 14:32 2759\nКеча, 17:08 1685\n2.08 12:40 1329\nМарсга шу ойда учирилган учинчи қурилма парвози муваффақиятли бўлди\n31.07 19:20 141\nHuawei глобал смартфонлар савдосида биринчи ўринга чиқиб олди\n30.07 16:47 150\nЯпония Хитойни тарк этаётган компаниялари учун субсидия тўлайди\n20.07 14:48 240\n20.07 11:50 144


ЖЧ-2026’да конфедерацияларга нечтадан ўрин ажратилади?\n10:21 / 01.03.2017\nАфрика футбол конфедерацияси 2026 йилги ЖЧда 9 ёки 10та квотага эга бўлади. Бу ҳақда Мавритания пойтахти Нуакшотда ўтказилган матбуот анжумани вақтида ФИФА президенти Жанни Инфантино маълум қилган. Унинг сўзлари France Presse агентлиги томонидан келтирилган.\nФИФА раҳбари жаҳон чемпионати иштирокчилари сонини ошириш футбол ривожига хизмат қилиб, ушбу спорт турига киритиладиган инвестициялар ҳажмини оширади.\n"2026 йилги жаҳон чемпионатида иштирок этадиган 48 терма жамоадан 9та ёки 10таси Африка вакиллари бўлади. Биз айнан квоталарни тақсимлаш устида ишламоқдамиз", - деган Инфантино.\nАйни вақтдаги тартибга кўра, 32та терма жамоа қатнашадиган ЖЧда Африкадан 5та терма жамоа иштирок этади. Мундиал иштирокчилари сонини 2026 йилдан 32тадан 48тага етказиш ҳақидаги қарор ўтган йилнинг декабрида ФИФА кенгаши томонидан қабул қилинганди. Янги форматдаги жаҳон биринчилигида иштирокчилар 16та гуруҳ ҳосил қилади ва ҳар бир гуруҳда 3тадан терма жамоа жой олади. Гуруҳлардан биринчи ва иккинчи ўринларни эгаллаган терма жамоалар кейинги босқичга чиқади.\nКвоталарни тақсимлаш бўйича якуний қарор кейинроқ маълум қилинади. Ҳозирги маълумотларга кўра, квоталар тақсимоти қуйидагича бўлади: Европа - 16 терма жамоа, Африка - 9,5 (ўтиш ўйини ўтказилади), Осиё - 8,5, Шимолий ва Марказий Америка 6,5, Жанубий Америка - 6,5, Океания - 1.\nЖаҳон чемпионати иштирокчилари сонини кўпайтириш ғоясини Инфантино ФИФА президентлигига сайланишидан 1 йил олдинроқ таклиф эта бошлаганди. Ўшанда у иштирокчилар сонини 40тага етказиш ҳақида гапирарди, президентликка сайлангач эса бу миқдор 48та бўлди. 2018 ва 2022 йилларда России ва Қатарда ўтказиладиган мундиалларда иштирокчилар сони 32талигича қолади.\nFrance Presse агентлиги хабарига кўра, ФИФА форматни ўзгартириш эвазига 3,54 млрд ўрнига 4,18 млрд доллар даромад кўришни режалаштирган.\nИнфантино Месси ва Роналдуни таққослади ва ким яхшироқлигини айтди\nИнфантинонинг яна бир таклифи: ЖЧ-2026 ҳар қачонгидан бошқача ўтади\nЭнди бизда ҳам умид бор! Инфантино инқилоби қанчалик тўғри?


Соҳил сотиб олиш учун Янги Зеландияда 1,5 миллион доллар йиғишди\n18:49 / 24.02.2016\nЯнги Зеландияда тадбиркор Майкл Спэкмен (Michael Spackman)га тегишли умумий майдони етти гектар бўлган Авароа (Awaroa) соҳилини сотиб олиш учун краудфандинг ёрдамида пул йиғилди.\nТаҳминан 40 минг нафар одамлар уч ҳафта давомида умумий миқдорда 2,3 миллион Янги Зеландия доллари (1,5 миллион доллар) тўплашди. Мамлакат ҳукумат тузилмаларидан ҳам маълум миқдорда пул ўтказилган. Келишув амалга ошгач, соҳил ўз ёнида жойлашган Абель-Тасман миллий истироҳат боғининг тасарруфига ўтади.\nСоҳил бўш турмаслиги, омма учун очиқ бўлиши лозим, деб ҳисоблайдиган аҳоли шу ғояни ўйлаб топди.\nНомини ошкор қилишни истамаган тадбиркор ва хайрияпарвар ўзи ва оиласи учун алоҳида фойдаланиш имконияти эвазига етишмаган суммани тўлашга тайёр эканини билдирган, лекин унинг таклифи рад этилган.\nКраудфа́ндинг (оммавий молиялаш, ингл. сrowd funding, сrowd — «омма», funding — «молиялаштириш») —Одамлар ўз хоҳишлари билан бошқа одамлар ёки ташкилотларнинг фаолиятини қўллаб-қувватлаш учун ўзларининг пуллари ёки бошқа заҳираларини, одатда Интернет орқали, биргаликда тўплашлари. Йиғилган пуллар турли мақсадларда – табиат фалокатларида жабр кўрганларга ёрдам бериш, мухлислар, сиёсий ташкилотларни қўллаб-қувватлаш, стартап компаниялар ва кичик тадбиркорликни молиялаш ва бошқаларга сарфланиши мумкин.


Хитой: Пахта теримига оид яширин ҳолатлар фош этилди - Zamin.uz\n13:13 / 21.12.2020\nХитой Шинжон музофотида яшовчи юз минглаб уйғурлар ҳамда бошқа кам сонли элатларни мажбурий равишда пахта теримига жалб этмоқда, деб хабар беради BBC ўз текширувларига асосланиб. BBC журналистик текширув давомида ҳукумат ҳужжатлари, давлат матбуоти хабарлари ҳамда маҳаллий аҳоли билан суҳбатларга таянган.\n«Назаримда, ушбу ҳолатнинг фош этилиши тарихий аҳамият касб этади. Биз илк бор нафақат кийим тикиш, балки пахта терими жараёнида ҳам мажбурий меҳнатдан фойдаланиш ҳолати мавжудлигини тасдиқловчи далилларни қўлга киритдик. Бу вазиятни сезиларли даражада ўзгартиради. Негаки, Шинжон Хитой бўйича 85 фоиз, дунё бўйича эса 20 фоиз пахтани беради», – дейди Вашингтондаги Коммунизм қурбонларини хотирлаш жамғармаси илмий ходими, доктор Адриан Зенц.\nХитой маъмурияти 2016 йилдан Шинжон-уйғур мухтор ҳудудида «қайта тарбиялаш лагерлари”ни барпо эта бошлади. Расмий Пекинга кўра, ушбу лагерларда радикал қарашдаги фуқаролар қайта тарбияланади. Аммо кузатувчилар қамоқни ёдга солувчи лагерларда уйғур ҳам бошқа кам сонли мусулмон элатларнинг диний-миллий ўзлигидан маҳрум этишга қаратилган чора-тадбирлар қўлланаётганини айтмоқда.\n2018 йилдан эса «қайта тарбиялаш лагерлари» ёнида йирик фабрика ва заводлар ҳам қурила бошлади. Қайд этилишича, Хитой маъмурияти шинжонлик мусулмон элатларни меҳнат орқали «эскирган қарашлар»дан халос этиб, замонавий, дунёвий ҳамда коммунистик партияга содиқ фуқароларга айлантиришни кўзлаган.\nСўнгги журналистик текширувлар эса Шинжондаги элатлар, хусусан, уйғурлар «қайта тарбиялаш» мақсадида оғир ва машаққатли қўл меҳнати саналган пахта теримига ҳам жалб этилаётганини кўрсатмоқда.\nХитой ташқи ишлар вазирлиги BBC сўровига жавобан Шинжондаги барча этник гуруҳлар ўз ихтиёрига кўра меҳнат фаолияти билан шуғулланишини маълум қилган. Расмий Пекинга кўра, мажбурий меҳнат хусусидаги айбловлар Ғарб томонидан ўйлаб топилган уйдирмадир.\n«Шинжонда истиқомат қилувчи барча миллат вакилларининг кулиб турган чеҳраси ёлғон ва мишмишларни рад этувчи энг яхши далилдир», – деб жавоб берган Хитой ТИВ.\nАввал хабар берганимиздек, Австралия стратегик сиёсат институти (The Australian Strategic Policy Institute, ASPI) жорий йил сентябрь ойида эълон қилган тадқиқотида Хитой маъмурияти Шинжон-уйғур мухтор ўлкасида уйғур ҳамда бошқа миллатларга мансуб мусулмонларни тутқунликда сақлаш учун махфий лагерларни кўпайтираётгани ҳақида маълумот берган эди. Қайд этилишича, мусулмонларни «қайта тарбиялаш лагерлари» тармоғи жаҳон ҳамжамияти тасаввур қилганидан ҳам каттароқдир.\nЖорий йил март ойида эса Австралия стратегик сиёсат институти Хитой ҳукуматининг босими остида ўн минглаб уйғур ҳамда бошқа элатларга мансуб мусулмонлар қуллик шароитида меҳнат қилаётгани хусусида ҳисобот эълон қилган эди. Мусулмонлар мажбурий меҳнатга жалб этилган корхоналар рўйхатида 83 та машҳур бренд, жумладан, BMW, Samsung, Apple, Lenovo, LG, Dell, Nike, Zara, Adidas, H&M ва бошқа ширкатлар борлиги қайд этилган.\nЖаҳон ҳамжамияти Хитой ҳукумати Шинжон-уйғур мухтор ўлкасида яшовчи мусулмонларни халқаро ҳуқуқ меъёрларига зид равишда тутқунликда сақлаётгани борасида хавотир билдириб келмоқда. Хусусан, БМТнинг Инсон ҳуқуқлари бўйича кенгаши мазкур ҳолатни қоралаган.\nАҚШ Давлат департаменти ҳисоботига кўра, Хитойда бошланган тозалаш сиёсатидан кейин Шинжонда яшовчи 800 мингдан 2 миллионгача уйғур, қозоқ ва бошқа миллатларга мансуб мусулмонлар ёпиқ лагерларда тутқунликда сақланмоқда.\nДепартамент ҳисоботида қайд этилишича, судсиз, терговсиз жорий этилган ушбу жазо усули маҳаллий мусулмонларни ўз дини ва миллий ўзлигидан маҳрум этиш ва тўлиқ хитойлаштиришга қаратилган.\nЯнгиликлар » Дунё » Хитой: Пахта теримига оид яширин ҳолатлар фош этилди